title: Senecat

text: Vuonna 1958 Yhdysvallat alkoi suunnitella New Yorkin ja Pennsylvanian rajalle Alleghenyjokeen Kinzuanin patoa ja tekojärveä, jonka oli tarkoitus peittää puolet senecojen Cornplanter-reservaatista. Senecat esittivät vetoomuksen maidensa puolesta, mutta Yhdysvaltain vetoomustuomioistuin hylkäsi sen. Senecat eivät halunneet muuttaa reservaatistaan, vaan veivät asian hovioikeuteen. Presidentti John F. Kennedyn pyynnöstä patohanke keskeytettiin hetkeksi.


title: Senecat

text: Senecojen hävitessä vuonna 1961 käydyn oikeuskäsittelyn padon rakentaminen aloitettiin uudelleen. Yhdysvaltain tuomioistuin myönsi, että vanhoja vuonna 1794 kirjoitettuja sopimuksia rikottiin, mutta katsoi kongressilla olleen tarvittavat valtuudet menettelyynsä. Kun senecat valittivat vuonna 1965 moottoritiestä, joka rakennettiin halki Cornplanterin reservaatin, he saivat kongressilta pienen korvauksen aiheutuneesta haitasta. Samana vuonna reservaatti lakkautettiin.


title: Senecat

text: 2000-luvun alussa noin 7 800 senecaa asui New Yorkin osavaltion länsiosassa, hyvin lähellä heidän alkuperäisiä maitaan. Reservaatit ovat Cattargaurus, Allegany ja Tonawanda, jonka omistuksesta käytiin oikeussotaa 1800-luvulla. Runsaat 2 000 senecaa asuu Oklahomassa, ja heidän haja-asutustaan löytyy myös Kanadan Ontariossa. Vuonna 2010 senecojen päämieheksi valittiin Syracusen yliopiston lakikoulun professori Robert Orawi Porter. Hänen virkakautensa pituus on kaksi vuotta. Porterin tärkeimpänä päämääränä on turismiin ja kasinoteollisuuteen nojaavan senecojen talouden monipuolistaminen.


title: Senecat

text: Irokeesien politiikan on sanottu olleen pitkälle kehittynein Pohjois-Amerikan intiaanikulttuurissa. Heidän yhdistyneet kansakuntansa on antanut suuntaa tämän päivän YK:lle ja eritoten senecain poliittinen järjestelmä sisälsi järjestelyitä, joiden on oletettu toimineen mallina amerikkalaiselle valtiomuodolle. Senecat siirtyivät (Tonewanka-heimoa lukuun ottamatta) käyttämään demokraattista hallitusmuotoa kyllästyttyään siihen, että kansan johtajuus tuli sukuperän mukaan. Kun kansan syvät rivit saatiin mukaan äänestykseen, oli helpompaa saada mieleinen päällikkö. Senecanaiset olivat mukana päättämässä päällikkyydestä ja jos vastavalittu johtaja ei vastannut odotuksia, hänet oli helppo syrjäyttää ja valita tilalle toinen. Koska naiset omistivat paljon, päällikkö tarvitsi heidän tukeaan menestyäkseen. Monet päälliköt järjestivätkin juhlia ja jakoivat lahjoja pitääkseen väkensä tyytyväisenä.


title: Senecat

text: Irokeesien liittokuntaa johti 50 päällikköä käsittävä heimoneuvosto, jonka suurin tehtävä oli säilyttää rauhanomaiset suhteet liiton kansojen kesken. Heillä on otaksuttu olleen keskinäisiä sotia ennen liiton perustamista ja suuri Rauhanliitto oli tehty juuri niiden estämiseksi. Elämä kylissä olikin varsin rauhallista, sillä heimoneuvosto rankaisi kurittomuudesta, varsinkin veritöistä. Heimojen väliset riitaisuudet koetettiin selvittää puhumalla. Jos liittoon kuuluva surmasi toisen liittoon kuuluvan, vaikkakin eri heimoa edustavan henkilön, seurauksena oli tuomio, joka käytännössä merkitsi taloudellisen korvauksen antamista surmatun perheelle. Heimoneuvoston toiminta onnistui pitämään irokeesiliiton pystyssä vuosisatojen ajan.


title: Senecat

text: Alun perin heimoneuvosto päätti sodista, mutta myöhempinä aikoina nuori innokas sotapäällikkö saattoi aloittaa miehineen sodan ilman neuvoston suostumusta. Aloite sotaanlähtöön saattoi tulla myös jonkun heimon arvovaltaiselta naiselta, joka halusi adoptoida kuolleiden soturien tilalle uusia jäseniä.


title: Senecat

text: Senecat käyttivät irokeesien liittokunnassa eniten kansansa kasvua edistävää vankien adoptiointia. Heimon jäseneksi ei kuitenkaan kelvannut kuka tahansa. Adoptioitavan oli pääsääntöisesti oltava irokeesinkielinen. Irokeesit takaa-ajoivat 1600-luvun sotien aikana vaikeakulkuisissa maastoissa omaa kieliryhmäänsä puhuvien heimojen pakolaisia vain saadakseen populaationsa määrän kasvuun.


title: Senecat

text: Algonkin- ja sioux-kieliä puhuville kansoille senecat ja muut irokeesit käyttivät toisenlaista menetelmää. Näistä tuli tappion kärsittyään sopimusliiton (Covenant Chain) jäseniä, joka oli eräänlainen sotilas- ja kauppaliitto. Käytännössä tässä liitossa olevat heimot olivat irokeesien tarkkailun ja käskyvallan alla.


title: Senecat

text: Joskus senecat adoptoivat myös eurooppalaisia. Eräs heistä oli Mary Jemison, jonka senecat olivat siepanneet 12-vuotiaana. Jemison kertoi muistelmissaan, että oli vaikeaa kuvitella onnellisempia ihmisiä kuin intiaanit rauhan aikaan. Hänet oli adoptoitu perheeseen, jonka kaksi tytärtä opettivat hänelle niin heimon tavat kuin kielenkin. Jemisonin mukaan häntä ”kohdeltiin aina kuin oikeaa sisarta, ikäänkuin olisin heidän äitinsä synnyttämä”.


title: Senecat

text: Irokeesiliiton perustuslaki asetti naisen varsin korkeaan asemaan heidän kulttuurissaan. Maat ja talot olivat naisten omistuksessa ja johtavien perheiden isoäidit, joita kutsuttiin nimellä "Otinner" ’aatelinen’, pystyivät halutessaan puuttumaan päälliköiden tekemiin päätöksiin. Yleensä miehet toteuttivat naisten tekemät päätökset, mutta joskus johtavan perheen isoäiti otti itse tehtäväkseen päällikkyyden.


title: Senecat

text: Yleensä äidit valitsivat tyttärelleen tämän ensimmäisen aviomiehen, joka yleensä oli vanhempi ja kokeneempi mies. Nuorille sotureille taas etsittiin hieman vanhempi vaimo, jolla oli jo ollut kokemuksia avio-elämästä. Edellä mainitut ensimmäiset liitot jäivät usein sangen lyhytikäisiksi, kun nuoret hakeutuivat toistensa seuraan ja valitsivat uuden puolison omasta ikäluokastaan. Kun perheeseen syntyi lapsia, he kuuluivat aina äitinsä klaaniin. Kun mies avioitui, hän siirtyi asumaan vaimonsa klaanin kanssa, tosin tunnettiin myös poikkeuksia. Joskus naimisissa olevat pojat asustivat äitinsä ja sisartensa kanssa.


title: Senecat

text: Vanhemmat naiset toimivat työnjohtajina peltotöissä nuorempien viljellessä maissia, kurpitsaa, papuja sekä erilaisia vihanneksia. Nuoremmat miehet viettivät aikaansa metsästyksen parissa vanhempien käydessä kalassa. Vaikka sukupuolten välinen työnjako näyttikin päällisin puolin selvältä, niistä poikettiin joskus: naiset saattoivat metsästää miesten tehdessä ruokaa. Jos perheessä oli yksinomaan tyttäriä, yksi heistä saatettiin kasvattaa pojaksi. Kasvatus oli niin perinpohjaista, että hänelle valittiin puolisoksi nainen. Myös miespareja esiintyi ja he olivat erityisasemassa.


title: Senecat

text: Sotavankeja kohdeltiin hyvin, heitä syötettiin ja juotettiin, mutta vain parhaat kelpuutettiin jäseniksi. Vangit, joita ei hyväksytty heimoon, joutuivat kokemaan julman kohtalon: heidät kidutettiin hengiltä. Nämä tilaisuudet olivat avoimia tapahtumia, joihin monesti osallistui myös naisia.


title: Senecat

text: Irokeesien harrastama kannibalismi kuului osana heidän varhaisiin rituaaleihinsa. Polttaminen oli yleinen tapa sotavankeihin kohdistuneissa kidutuksissa. Uhri laitettiin kävelemään paljain jaloin tuleen, ja hänen ihoaan saatettiin suikaloida ja leikellä. Uhrit lauloivat kuolemanlaulunsa ja urheimmat heistä joutuivat kuolemansa jälkeen luovuttamaan sydämensä rituaalisiin menoihin. Soturit joivat uhriensa verta saadakseen itselleen näiden voimat. Tilaisuuden päätti varsinainen ruokailutilaisuus, jossa sotavankien ruumiit paloiteltiin, keitettiin ja syötiin rituaalisissa pidoissa. Joskus ihmislihan sijalla saattoi olla karhunlihaa.


title: Senecat

text: Irokeesien kannibalismi oli taikauskojen motivoima. Heidän uskomuksensa mukaan vihollisen lihaa syömällä sai tämän henkisen voiman itseensä. Irokeesit uskoivat myös saavuttavansa mainetta barbaarisilla tavoillaan ja pelottomuudellaan. Jos he osoittivat surua tai huusivat tuskasta joutuessaan vihollisen kiduttamaksi, heitä pidettiin heikkoina. Kannibalismi oli myös vaikuttava keino pelotella vihollisia ja osoittaa heille halveksuntaa. Monien lähteiden käyttämä esimerkkitapaus kertoo senecain ryöstöretkestä miamien kyliin, josta sieppaamiaan lapsia he olivat syöneet paluumatkalla kotiin, ja jättäneet polun varteen muistomerkkejä tapahtuneesta kannibalismista. Mainintoja erimuotoisista kannibalismiin liittyvistä rituaaleista on löydetty myös muun muassa creiden, ojibwojen, foxien ja ottawien keskuudesta.


title: Senecat

text: Senecoilla oli liittokunnan kansojen tavoin monia erilaisia festivaaleja, jotka olivat usean päivän mittaisia tapahtumia. "Uuden vuoden festivaalit" pidettiin talvella. Juhla tunnettiin myös "Keskitalven seremoniana" ja se merkitsi vuoden loppumista. Aurinko, kuu ja ukkonen olivat luonnonilmiöitä, joiden olemassaoloa kunnioitettiin. Keväällä juhlittiin "Vaahterafestivaaleja" ja niiden jälkeen oli vuorossa maissin istutuksen kunniaksi vietettävä juhla. Kesäisiä tapahtumia olivat "Mansikkafestivaalit" ja niitä seurannut "Vihreän Maissin juhla". Syksyllä vietettiin "kiitospäivää", jolloin juhlittiin sadonkorjuuta. Kaikissa tapahtumissa musiikilla, joka muodostui erilaisista kalisevista ja ratisevista äänistä, oli suuri osuus.


title: Senecat

text: Eräs tunnetuimmista irokeesien kulttuuriin liittyvistä asioista on senecain keskuudesta lähtöisin oleva Naamioseura, joka tunnettiin nimellä Valekasvot (False Faces). Tämä alun perin tietäjien muodostama seura harrasti riittejä, joissa torjuttiin sairauksien mukana tulleet pahat henget ja häivytettiin tuska. Valekasvot olivat puusta tehtyjä hirviömäisiä maskeja, jotka maalattiin joko punaisiksi, mustiksi tai punamustiksi.


title: Senecat

text: Jokainen uusi jäsen, joka liittyi valekasvojen seuraan, oli velvoitettu tekemään itselleen oman naamion. Hän käveli metsään kunnes löysi puun, josta henki puhui hänelle. Hahmoteltuaan tulevan kasvomaskin ääriviivat hän leikkasi tarvitsemansa osan puusta ja koversi naamarin lopulliseen muotoonsa. Ennen käyttöönottoa puukasvoja käsiteltiin tulessa, jotta niihin tulisi henki. Tämän jälkeen puunaamarille tehtiin tekohiukset, jotka usein koristeltiin sulin. Myös naiset saattoivat liittyä seuran jäseniksi mikäli olivat nähnyt määrätynlaisen unen, joka oli välttämätön ennen jäseneksi pääsyä. Valekasvojen irvokkaat naamat kuvasivat monia myyttisiä olentoja, jotka ilmaantuivat unissa tai olivat aiempina aikoina asustaneet kaukaisilla vuorilla maan rajalla tai samoilleet metsissä. Valekasvojen seura on säilynyt irokeesikulttuurissa läpi vuosisatojen aivan tähän päivään asti. Valekasvoja kaupataan myös yksityisille keräilijöille ja museoille.


title: Lance Bass

text: James Lance Bass (s. 4. toukokuuta 1979) on yhdysvaltalainen popmuusikko. Hän tuli tunnetuksi 'N Sync -yhtyeen jäsenenä.


title: Lance Bass

text: Bassin vanhemmat ovat Jim ja Diane Bass. Hänellä on isosisko Stacy. Bassit asuivat Mississippin osavaltiossa, ja poika oli varhaislapsuudestaan saakka kiinnostunut tähtitieteestä ja avaruudesta. Hänen haaveensa oli päästä astronautiksi NASA:lle.


title: Lance Bass

text: Bass sai baptistisen kasvatuksen. Hän on ilmoittanut käyvänsä säännöllisesti kirkossa. Bass oli mukana N' Syncissä sen perustamisesta 1995 lähtien. N' Sync oli yksi kaikkien aikojen menestyneimmistä poikabändeistä, mutta Bass ei ole sen hajoamisen jälkeen julkaissut sooloalbumia. Maaliskuussa 2007 hän ilmoitti julkaisevansa omaelämäkertateoksen "Out of Sync".


title: Lance Bass

text: Bass pyörtyi vuonna 1999 pidetyn konsertin jälkeen. Syyksi todettiin sydämen rytmihäiriö, joka vei tähden myöhemmin korjausleikkaukseen. Elokuussa 2002 Bass pääsi opiskelemaan kosmonautiksi Tähtikaupunkiin. Bassin oli tarkoitus lähteä Sojuz TMA-1 -avaruuslennolle lokakuussa 2002, mutta hanke kaatui ja hänen paikkansa otti Juri Lontšakov.


title: Lance Bass

text: Bass kertoi olevansa homoseksuaali ensimmäistä kertaa julkisesti "People-lehdessä" heinäkuussa 2006. Joulukuussa 2014 Bass meni naimisiin Michael Turchinin kanssa Los Angelesissa.


title: Kelly Johnson

text: Kelly Johnson (20. kesäkuuta 1958 – 15. heinäkuuta 2007) oli englantilainen heavy metal -muusikko. Hän oli Girlschool-yhtyeen alkuperäinen kitaristi. Hän kuitenkin jätti yhtyeen vuonna 1983 ja vetäytyi Los Angelesiin.


title: Kelly Johnson

text: Johnson menehtyi 15. heinäkuuta 2007 sairastettuaan kuusi vuotta selkäytimen syöpää.


title: Jordan 196

text: Jordan 196 oli brittiläisen Gary Andersonin suunnittelema Formula 1 -auto, jota Jordan-talli käytti kaudella 1996. Voimanlähteenä autossa oli Peugeot'n valmista V10-moottori ja se käytti Goodyearin renkaita. Autoa ajoivat brasilialainen Rubens Barrichello ja Ligieriltä siirtynyt brittiläinen Martin Brundle.


title: Jordan 196

text: Jordan lähti kauteen odottavaisena, kun se sai uudeksi pääsponsorikseen tupakkayhtiö Benson & Hedgesin, jonka myötä autojen väritys muuttui keltaiseksi. Aluksi auto nähtiin myös keltaisena.


title: Jordan 196

text: Kausi muistutti paljon aiempia vuosia. Jordan ei kyennyt ollenkaan taistelemaan voitoista eikä muista palkintosijoista. Silloin tällöin saavutetut hyvät aika-ajosuoritukset valuivat usein hukkaan keskeytyksen myötä. Brasilian GP:ssa Barrichello ajoi kotiradallaan aika-ajoissa toiseksi, mutta kilpailu loppui ulosajoon. Brundlella oli usein ongelmia löytää aika-ajoissa parhaita säätöjä autoonsa, koska hänellä oli erilainen ajotyyli. Barrichelloon verrattuna Brundlen lähtöruudut olivat heikkoja.


title: Jordan 196

text: Argentiinan GP:ssa Barrichello avasi kauden pistetilinsä ollen neljäs. Seuraavaksi vuorossa olleessa Euroopan GP:ssa molemmat kuljettajat saavuttivat yhteensä kolme pistettä. Brundle oli kilpailun kuudes ja Barrichello viides, joka uusi sijoituksensa San Marinon GP:ssa. Brundle sijoittui kuudenneksi Kanadan GP:ssa ja Britannian GP:ssa, jossa Barrichello oli neljäs. Hän ajoi puolestaan kuudenneksi kahdessa seuraavassa kilpailussa, Saksan ja Unkarin GP:ssa. Italian GP:ssa Brundle ajoi neljänneksi, joka oli hänen kauden paras sijoitus. Barrichello oli samassa kilpailussa viides. Kauden päätöskilpailussa, Japanissa, Brudle ajoi uran viimeisen F1-kilpailunsa sijoittumalla viidenneksi.


title: Jordan 196

text: Kauden jälkeen talli koki suuria muutoksia, kun Barrichello siirtyi Stewartille ja Brundle lopetti F1-uransa. Heidän tilalleen palkattiin saksalainen Ralf Schumacher ja italialainen Giancarlo Fisichella.


title: Jordan 196

text: Kauden päätteeksi tallin kuljettajat olivat saavuttaneet yhteensä 22 pistettä, joka oli yhden enemmän kuin edelliskaudella. Sijoitus valmistajien MM-sarjassa nousi viidenneksi.


title: Jordan 196

text: Lihavointi tarkoittaa paalupaikkaa, "kursivointi" nopeinta kierrosta.


title: Blasieholmstorg

text: Blasieholmstorg on aukio Ruotsin pääkaupungissa Tukholmassa. Se sijaitsee Norrmalmin kaupunginosassa, Stallgatanin ja Arsenalsgatanin välillä, Blasieholmenin niemen tuntumassa. Aukion koko on noin 80x20 metriä. Aukion jokaista sivua koristaa pronssinen hevospatsas. Patsaat ovat jäljennöksiä Venetsian Piazza San Marcon eli Pyhän Markuksen torin veistoksista. Torin laidalla sijaitsee muun muassa Ruotsin kuninkaallinen musiikkiakatemia. Aukio sai nimensä 1800-luvun alussa.


title: Brunkebergstorg

text: Brunkebergstorg on yksi Ruotsin pääkaupungin Tukholman aukioista. Se sijaitsee kaupungin keskustan tuntumassa, Norrmalmin kaupunginosassa. Aukio on nimetty Brunkebergin harjun mukaan, joka aikoinaan dominoi Norrmalmin aluetta.


title: Brunkebergstorg

text: 1960- ja 1970-luvulla aukiolta purettiin useita historiallisia rakennuksia. Ainoa selvinnyt vanha rakennus oli Malmtorgsgatan 5, joka on rakennettu vuosina 1897–1899 ja jonka on suunnitellut arkkitehti Erik Josephson alkujaan Nordstjernan-henkivakuutusyhtiön tiloiksi. 1970-luvun tuotoksista huomattavimpia on vuonna 1976 valmisunut Peter Celsingin suunnittelema Sveriges Riksbankin talo, joka on osa samaa kompleksia Sergels torgin puolella sijaitsevan Kulttuuritalon kanssa, sekä 1969–1971 rakennettu Hotel Sergel Plaza, jonka suunnittelusta ovat vastanneet arkkitehdit Malmqvist & Skoogh.


title: Södermalmintori

text: Södermalmintori () on yksi Ruotsin pääkaupungin Tukholman aukioista. Se sijaitsee Södermalmin kaupunginosassa Slussenilla. Aukio on Tukholman aukioista vanhin. Nykyisen muotonsa aukio sai 1930-luvulla kun koko Slussenin alue uusittiin. Aukion kohdalla kohtaavat kadut Götgatan ja Hornsgatan. Aukiolla on historiaa keskiajalle saakka. Se sai kivetyksen vuosina 1637–1639. Aukion laidalla sijaitsee muun muassa Tukholman kaupunginmuseo.


title: Aho-orvokki

text: Aho-orvokki ("Viola canina") on orvokkeihin kuuluva kukkakasvilaji. Se kasvaa Suomessa luonnonvaraisena koko maassa lähinnä metsissä ja niityillä. Laji on Suomessa yleinen. Kasvin korkeus on 8–12 cm, ja kukat ovat siniset. Aho-orvokki voi risteytyä muun muassa metsäorvokin ("Viola riviniana"), luhtaorvokin ("Viola uliginosa") ja rantaorvokin ("Viola persicifolia") kanssa. Risteymää tavataan erityisesti valoisissa metsissä ja metsänreunoissa.


title: Aho-orvokki

text: Aho-orvokki jaetaan kahteen alalajiin, mätästävään pikkuaho-orvokkiin ("Viola canina" ssp. "canina") ja ei-mätästävään isoaho-orvokkiin ("Viola canina" ssp. "montana").


title: Päihdevalistus

text: Päihdevalistus on valistustyötä, jonka tarkoituksena on lisätä ihmisten tietoisuutta päihteiden käytön haitoista, edistää päihteettömiä elintapoja sekä terveellisiä elintapoja. Tätä kautta päihdevalistuksen tavoitteena on vähentää päihteiden käyttöä sekä päihteiden aiheuttamien vahinkojen, kuten esimerkiksi liikenneonnettomuuksien ja sairauksien, vähentäminen. Päihdevalistuksen piiriin kuuluvat alkoholi, tupakka ja huumausaineet.


title: Päihdevalistus

text: Päihdevalistuksen toimivuudesta ei ole takeita. Kun aiheesta puhutaan ympäristössä ja kaveripiirissä, se alkaa kiinnostaa. Myös sellainen populaarikulttuuri, jossa huumeiden käyttö esitetään myönteisenä asiana, lisäävät kiinnostusta huumeita kohtaan.


title: Päihdevalistus

text: Terveyden ja hyvinvoinnin laitoksen erikoissuunnittelija Elina Kotovirta uskoo, että perinteinen huumevalistus on saattanut jopa lisätä nuorten kiinnostusta kannabiksen kokeiluun. Ruotsalaisen Alkoholi- ja huumevalitustyön keskusliiton vuosituhannen alusta olevan tutkimuksen mukaan valistukseksi tarkoitettu työ saattaa pikemminkin herättää oppilaissa halun kokeilla alkoholia. Kun Suomi liittyi Kansainväliseen oopiumisopimukseen vuonna 1922, lääkintöhallitus katsoi että huumekysymys oli arkaluontoinen ja valistustyö pitäisi toteuttaa huolellisesti, koska valistuksella saattoi pahimmillaan olla odotettua päinvastainen tulos.


title: Päihdevalistus

text: Päihdevalistuksesta on kokeiltu myös sellaista menetelmää, jossa nuoret puhuvat päihteistä keskenään. Nuorten keskinäinen päihdevalistuksen menetelmä Skarppi on saanut vuoden 2011 Hyvä käytäntö -palkinnon.


title: Elsa Laula Renberg

text: Elsa Laula Renberg (29. marraskuuta 1877 Tärnaby, Ruotsi – 22. heinäkuuta 1931 Mosjøen, Norja) oli saamelainen aktivisti ja poliitikko. Renberg oli kotoisin ja varttui porosaamelaisperheessa Ruotsissa puolella eteläsaamelaisten alueella lähellä Dikanäsia. Hänen isänsä oli Norjan Susendalista kotoisin ollut Lars Thomasson Laula ja äiti Kristina Josefina Larsdotter.


title: Elsa Laula Renberg

text: Elsa Laula valmistui kätilöksi Tukholmassa, jossa asuessaan hän oppi yhdistystöistä. Valmistuttuaan hän palasi kotiseudulleen, josta Laula sitten lähti taas mentyään naimisiin Norjan puolelta olevan porosaamelaisen Thomas Renbergin kanssa vuonna 1908. Tällä kertaa hän muutti perheineen Nordlandin Vefsniin. Elsa ja Thomas saivat yhteensä kuusi lasta. Elsa kuoli 54-vuotiaana tuberkuloosiin Brønnøyssa.


title: Elsa Laula Renberg

text: Vuonna 1904 Elsa Laula Renberg kirjoitti ja kustansi 30-sivuisen kirjasen nimeltä "Infør lif eller död? Sanningsord i de Lappska förhållandena". Kirjasessa hän käsitteli saamelaislasten kouluasioita, saamelaisten äänioikeuksia, saamelaista maanomistusoikeuksia ja saamelaisyhdistysten asioita. Hän on ensimmäinen saamelaisnainen, joka on julkaissut kirjoituksiaan.


title: Markus Peltonen

text: Markus Peltonen (s. 26. syyskuuta 1981) on Turusta kotoisin oleva entinen suomalainen lentopalloilija. Peltonen oli pelipaikaltaan keskitorjuja ja on 198 cm pitkä. Hän on saavutti urallaan muun muassa Suomen mestaruuden, Suomen cupin voiton, SM-hopean ja -pronssin. Peltonen päätti uransa kauden 2010-11 hopeamitaleihin.


title: Markus Peltonen

text: Peltonen aloitti lentopallon pelaamisen virallisesti vasta 17-vuotiaana, kun hän alkoi pelata sarjatasoilla. Ennen virallisesti aloittamista hän oli vain pelannut omaksi ilokseen kaveriporukan kesken. Peltonen kehittyi nopeasti lentopallon saralla ja nousi SM-liigajoukkue Raision Loimun farmijoukkueeseen. Kehitys jatkui edelleen nousujohteisena, ja Peltoselle tarjottiin sopimusta SM-liigaseura Napapiirin Palloketuista. Peltonen ei jättänyt tilaisuutta käyttämättä ja suuntasi Rovaniemelle. Napapiirin Palloketuissa hän voitti kaudella 2005–2006 Suomen Cupin mestaruuden Raision Loimun nenän edestä, sekä SM-liigan runkosarjan. Pudotuspeleissä Napa hyytyi lopulta neljänneksi.


title: Markus Peltonen

text: Kauden jälkeen Peltonen jatkoi uraansa Rovaniemen uudessa seurassa, Santasportissa. Santasport oli Napapiirin Pallokettujen ja Perungan Poikien yhdistämä seura. Peltonen voitti kauden päätteeksi suomenmestaruuden, ja kauden aikana Santasportin joukkue oli ottanut kovia päänahkoja Euroopan Cupin kentiltä.


title: Markus Peltonen

text: Kauden jälkeen Peltonen vaihtoi seuraa Rovaniemeltä Vammalaan ja alkoi pelata Vammalan Lentopallon väreissä. VaLePassa Peltonen voitti SM-pronssia ensimmäisellä kaudellaan 2008.


title: Markus Peltonen

text: Vammalassa Peltonen toimii pelatessaan samanaikaisesti luokanopettajana, joksi hän valmistui Rovaniemellä opiskellessaan ja pelatessaan. Markuksen pikkuveli Kaius Peltonen on myös SM-liigatason lentopalloilija. Veljekset pelasivat samassa joukkueessa kaudella 2008-2009.2002-2003 Napapiirin Palloketut


title: Markus Peltonen

text: 2003-2004 Napapiirin Palloketut


title: Markus Peltonen

text: 2004-2005 Napapiirin Palloketut


title: Markus Peltonen

text: 2005-2006 Napapiirin Palloketut


title: Markus Peltonen

text: 2006-2007 Rovaniemen Santasport


title: Markus Peltonen

text: 2007-2008 Vammalan Lentopallo


title: Markus Peltonen

text: 2008-2009 Vammalan Lentopallo


title: Markus Peltonen

text: 2009-2010 Vammalan Lentopallo


title: Copa Mundial

text: Copa Mundial on Adidaksen valmistama jalkapallokenkä. Copa Mundial on jo 25 vuotta vanha malli , mutta iästään huolimatta se on edelleen hyvin suosittu. Kenkä on valmistettu kengurunnahasta ja se mukautuu hyvin käyttäjänsä jalkaan. Kengässä on kiintonastat. Adidas World Cup on muuten vastaavanlainen kenkämalli, paitsi että siinä on vaihtonastat.


title: Raitoja rakkaudessa

text: Raitoja rakkaudessa () on Manchesterin kampaamomaailmaan sijoittuva brittiläinen tv-draamasarja, jota esitettiin alun perin vuosina 2002–2005. Sarjan alussa Allie ja Gavin ovat rakastavaisia ja liikekumppaneita. Heillä on kampaamo, jossa työskentelevät Allien siskot Sydney ja Darcey. Allie ja Gavin kokevat suuren šokin, kun tien toiselle puolelle perustetaan kilpaileva kampaamo Allien entisen poikaystävän Finnin ja tämän vaimon Mian toimesta.


title: Raitoja rakkaudessa

text: Tästä eteenpäin luvassa on pettämistä, eroja, salattuja lapsia, mustasukkaisuutta ja palavaa intohimoa.


title: Raitoja rakkaudessa

text:
Suomessa sarjaa ovat esittäneet Yle TV1 (nimellä "Leikaten") ja Subtv.
__notoc__


title: Nordkalk

text: Nordkalk on kalkkikivipohjaisten tuotteiden valmistaja. Yrityksellä on toimintaa yli 30 paikkakunnalla mm. Suomessa, Ruotsissa, Puolassa, Norjassa, Virossa ja Venäjällä. Nordkalkin tuotteita käytetään mm. paperi-, teräs- ja rakennusaineteollisuudessa sekä ympäristönhoidossa ja maataloudessa.


title: Nordkalk

text: Kalkkikiveä on louhittu Paraisilla 1600-luvulta lähtien, mahdollisesti jopa jo 1300-luvulla. Marraskuun 26. 1898 perustettiin Pargas Kalkbergs Aktiebolag, josta myöhemmin tuli Partek Oyj. Kalkkiliiketoiminta yhtiöitettiin elokuussa 1991 Nordkalk Oy Ab:ksi (myöhemmin Partek Nordkalk Oy). Kone Oyj osti Partekin vuonna 2001 ja myi Nordkalkin seuraavana vuonna sijoittajaryhmän perustamalle NK-Holding Oy:lle. Nordkalk sulautui vuonna 2004 NK-Holding Oy Ab:hen, joka muutti samalla nimensä Nordkalk Oyj Abp:ksi.


title: Nordkalk

text: Nordkalkin ostajaryhmään kuului vuonna 2002 Capmanin hallinnoimien rahastojen ja Ahlström Capital Oy:n lisäksi muun muassa Rettig-Yhtymä (myöhemmin Rettig Group) 1,9 %:n osuudella. Rettig nosti osuutensa Nordkalkista 21 %:iin vuonna 2006 ja 49 %:iin vuonna 2009. Toukokuussa 2010 Rettig Group osti loput 51 % Nordkalkin osakkeista.


title: Nordkalk

text: Nordkalkin tärkeimmät tuoteryhmät ovat:


title: Nordkalk

text: Paraisilla sijaitsee pääkonttori, kehityskeskus, kalkkitehdas, Parfill-tehdas ja kaivos lajittelulaitoksineen.


title: Bartolomé de las Casas

text: Bartolomé de las Casas (24. elokuuta 1484 Sevilla – 17. heinäkuuta 1566 Madrid) oli espanjalainen piispa ja teologi. Hän oli Chiapasin ensimmäinen piispa. Las Casas oli aikansa ristiriitaisimpia henkilöitä. Hänen kirjoitustensa syynä pidetään suurelta osin ns. mustan legendan syntymistä. Bartolomé de las Casas johti intiaanien puolesta käytävää taistelua espanjalaisia encomenderoja vastaan usean vuosikymmenen ajan.


title: Bartolomé de las Casas

text: Las Casas liittyi vuonna 1522 dominikaaneihin Santo Domingossa, ilmeisesti Domingo de Betanzosin neuvosta, tultuaan petetyksi ja väärin kohdelluksi yrityksessään perustaa intiaanien ja espanjalaisten keskinäisen yhteisön nykyisen Venezuelan rannikolle. Las Casas teki kahdeksan matkaa Espanjaan puolustaessaan intiaanien oikeuksia. Vuodesta 1547 lähtien Las Casas oleskeli Espanjassa palaamatta enää Uuteen Espanjaan. Sieltä käsin hän jatkoi intiaanien puolustamista ja toimi tarmokkaasti encomienda-järjestelmän lakkauttamiseksi, jonka johdosta hänestä tuli hyvin vihattu henkilö Uuden Maailman encomenderojen keskuudessa. Hänen vihamiehiään oli esimerkiksi fransiskaani Toríbio de Benavente, joka kertoo polttaneensa Las Casasin Uuteen Espanjaan lähettämiä kirjoituksia. Myös Espanjan johtava humanisti Juan Ginés de Sepúlveda toimi tarmokkaasti Las Casasia vastaan.


title: Viasat History

text: Viasat History on Viasatin omistama maksullinen tv-kanava, joka esittää historiaohjelmia ja kulttuuridokumentteja. Viasat aloitti kanavan uusien ohjelmien suomenkielisen tekstityksen 1. syyskuuta 2007. Kanavan lähetysaika on joka päivä aamuseitsemästä keskiyöhön saakka. Viasat History näkyy myös Ruotsissa, Norjassa ja Tanskassa.


title: Eric Singer Project

text: Eric Singer Project on yhdysvaltalainen hard rock -yhtye, jonka perusti vuonna 1996 Kiss-yhtyeen rumpali Eric Singer erotessaan Kissistä ennen paluutaan yhtyeeseen 2000-luvulla, jonka seurauksena Eric Singer Project hajosi. Vuonna 2004 Ericin liittyessä kolmannen kerran Kissiin, hän perusti ESP:n toisen kerran. Yhtye on konsertoinut Suomessa yhden kerran vuonna 2005, ja saapui Suomeen toisen kerran 22. helmikuuta 2009, Helsingin Nosturiin.


title: Ympäristötaloustiede

text:
Ympäristötaloustiede soveltaa taloustieteen menetelmiä ympäristönsuojelua koskeviin kysymyksiin. Tyypillisiä tutkimuskohteita ovat muun muassa ilmansaasteet, vesistönsuojelu, ympäristömyrkyt, jätteet ja ilmastonmuutos.
Ympäristötaloustieteeseen luetaan usein myös luonnonvarataloustiede, joka tarkastelee luonnonvarojen tehokasta hyödyntämistä.


title: Ympäristötaloustiede

text: Ympäristötaloustieteen synty ajoittuu 1960-luvulle kun ympäristön tilan heikkenemiseen ja ihmisen vaikutukseen ekosysteemeissä alettiin kiinnittää laajemmin huomiota. Kenties keskeisin lähestymistapa ympäristötaloustieteen ongelmiin on perinteisesti ollut ulkoisvaikutuksien tarkastelu. Muita lähestymistapoja ovat olleet hyvinvointitaloustiede sekä kasvuteoria, ja etenkin myöhemmin taloudellisen ohjailun sääntelyn taloustiede sekä kestävä kehitys.


title: Ympäristötaloustiede

text: Varsin tavallinen ympäristötaloustieteellinen näkemys on, että tavanomaisessa taloustieteellisessä on taipumusta jättää ympäristöongelmat ja monet muut ulkoisvaikutukset tarkastelun ulkopuolelle. Siten toiminnan kokonaiskustannukset jäävät aliarvioiduksi ja ihmisten hyvinvointi maksimoimatta. Tyypillinen ratkaisukeino on tarjota taloudellisille toimijoille kannusteita, yleensä julkisen vallan taholta, ja korjata toimintaa ulkoisvaikutukset huomioivaan suuntaan. Esimerkkejä tällaisista keinoista ovat ympäristöverot sekä päästökauppa.


title: Ympäristötaloustiede

text: Ympäristötaloustiede erottuu ns. vihreästä taloustieteestä siten, ettei perinteisen akateemisen taloustieteen perusoletuksia tai menetelmiä hylätä, vaan niitä täydennetään ympäristövaikutusten huomioimisella.


title: Kiss Chronicles

text: KISS Chronicles on vuonna 2005 julkaistu hardrock-yhtye Kissin kokoelmalevy. Se sisältää yhtyeen kolme ensimmäistä studioalbumia.


title: Euroopan Grand Prix 1996

text: Euroopan Grand Prix 1996 oli Formula 1 -sarjan historian 585. osakilpailu. Se ajettiin 28. huhtikuuta Nürburgringilla. Kilpailun voitti Williamsin tulokaskuljettaja Jacques Villeneuve, jolle voitto oli uran ensimmäinen.


title: Lalofobia

text: Lalofobia tarkoittaa järjetöntä puhumisen tai puhumisen yrittämisen pelkoa. Toisin kuin julkisen puhumisen pelossa, glossofobiassa, lalofobiasta kärsivien tila vaihtelee asteittain. Joillekin kehittyy puhevika tai selektiivinen mutismi tai jopa täydellinen mutismi. Psykologinen suhtautuminen verrattuna puheterapiaan, voi yleensä lievittää näitä oireita, kunhan ne eivät ole sitoutuneet mihinkään fyysiseen esteeseen, kuten Afasiaan. Monissa tapauksessa lalofobia johtaa muihin tiloihin, kuten sosiaaliseen fobiaan.


title: Sufjan Stevens

text: Sufjan Stevens (s. 1. heinäkuuta 1975) on yhdysvaltalainen laulaja-lauluntekijä. Hänen laulunsa ovat usein uskoon ja perheeseen liittyviä. Hän on arvostettu laulaja Yhdysvalloissa, vaikkei olekaan tunnettu Euroopassa. Stevens on julkaissut seitsemän levyä, joista parhaiten menestyneet ovat "Michigan" (2003), "Illinois" (2005) ja "The Avalanche" (2006).


title: Anssi Hakala

text: Anssi Hakala (s. 12. toukokuuta 1984) on suomalainen beach volleyn ja lentopallon pelaaja. Hän on voittanut urallaan kolme rantalentopallon Suomen mestaruutta vuosina 2007, 2008 ja 2010. Vuonna 2010 hän voitti lentopallon Suomen mestaruuden sekä Suomen Cupin oululaisen Sun Volleyn riveissä. Ammatiltaan Hakala on optikko. Hän on opiskellut Oulun ammattikorkeakoulussa optometristiksi. Hakalan veljessarjasta Anssin lisäksi lentopalloilijoita ovat Lauri ja Juhani. Jo uransa päättänyt Lauri Hakala valmentaa nykyisin LEKA Volleyta, missä Juhani Hakala pelaa liberona.


title: Anssi Hakala

text: Hakala valittiin huhtikuussa 2016 miesten lentopallomaajoukkueen Maailmanliigan pelaajaryhmään ja toukokuussa 2016 varsinaiseen Maailmanliigan joukkueeseen. Uransa ensimmäiset A-maaottelunsa hän pelasi kesällä 2016.


title: Anssi Hakala

text: Hakala aloitti lentopallon ja beach volleyn pelaamisen jo nuorena syntymäkaupungissaan Pieksämäellä, jolla oli tarjota loistavat olosuhteet harjoitteluun. Hän pelasi päivät pitkät vanhemman veljensä Laurin kanssa nuoruudessaan. Yhteensä veljeksillä on yli kymmenen nuorten Suomen mestaruutta.


title: Anssi Hakala

text: Ensimmäisen kerran Hakalan nimi tuli julkisuuteen beach volleyssa, kun hän taisteli yhdessä parinsa Pekka Seppäsen kanssa alle 20-vuotiaiden EM-viidenneksi vuonna 2002. Kolme vuotta myöhemmin pari nousi peräti alle 23-vuotiaiden EM-hopealle. Vuonna 2006 hänet valittiin beach volleyn olympiatiimiin, joka tavoitteli suomalaiselle miesparille paikkaa kesäolympialaisiin. Hanke kariutui kuitenkin rahoituksen puutteeseen.


title: Anssi Hakala

text: Kaudella 2002 Hakala osallistui ensimmäisen kerran beach-volleyn SM-kiertueelle, jossa hän saavutti ensimmäisen kerran menestystä kesällä 2004 voittaen SM-pronssia yhdessä veljensä Lauri Hakalan kanssa. Hän uusi yhdessä veljensä kanssa SM-pronssin myös kaudella 2005. Kesällä 2007 Hakala voitti uransa ensimmäisen biitsin suomenmestaruuden parinsa Toni Kankaanpään kanssa, jonka hän uusi kesinä 2008 ja 2010 Pekka Seppäsen parina.


title: Anssi Hakala

text: Lentopallossa Hakala edustaa Lentopallon SM-liigassa pelaavaa oululaista Sun Volleyta (ent. Kempeleen Lentopallo). Lisäksi hän on pelannut Kempeleen Pyrinnön (nyk. KempeLe) riveissä 1-sarjassa 2005 ja Keski-Savon Paterissa SM-liigassa 2002–2004. Kaudella 2006 Hakala oli liberoiden vertailuissa kolmas vastaanottoprosentissa ja koko liigassa kuudes.


title: Anssi Hakala

text: Uransa toistaiseksi parhaimman liigakauden Hakala pelasi kaudella 2009-10, jolloin hän voitti SM-kultaa yhdessä Sun Volleyn kanssa. Hakala oli yksi finaalisarjan parhaimmista ellei jopa paras pelaaja. Läpi kauden hän oli kantava voima Sun Volleyn joukkueessa. Kauden päätteeksi Hakala valittiin SM-liigan tähdistökentälliseen. Kaudesta 2012-13 lähtien Hakala on pelannut oululaisessa Lentopalloseura Ettassa. Lentopalloliigassa kaiken kaikkiaan pelejä on kertynyt yli 350 vuonna 2002 tehdyn liigadebyytin jälkeen.


title: Ligier JS43

text: Ligier JS43 oli Frank Dernien suunnittelema Formula 1 -auto, jolla ranskalainen Ligier-talli kilpaili kaudella 1996. Voimanlähteenä autossa oli Mugen-Hondan V10-moottori. Autoa ajoivat ranskalainen Olivier Panis ja Fortilta siirtynyt brasilialainen Pedro Diniz.


title: Ligier JS43

text: Frank Dernie kehitti JS43:n menestystä saavuttaneen JS41:n pohjalta. Kuitenkin Dernie, tallin manageri Tony Dowe ja enemmistön tallin osakkeista omistanut Tom Walkinshaw jättivät tallin omistuskiistan takia. Tämä johti siihen, että Alain Prost osti tallin 1997.


title: Ligier JS43

text: Olivier Panis onnistui voittamaan kaoottisen Monacon GP:n, joka oli hänen ensimmäinen voitto ja tallin ensimmäinen voitto sitten Kanadan GP:n 1981.


title: Ligier JS43

text: Panis saavutti myös viidennen sijan Unkarin GP:sta ja Diniz ajoi kahdesti kuudenneksi.


title: Ligier JS43

text: Ligier sijoittui valmistajien mestaruussarjassa kuudenneksi 15 pisteellä.


title: Ligier JS43

text: (lihavointi tarkoittaa paalupaikkaa)


title: Bitter, Sweet & Twisted

text: Bitter, Sweet & Twisted on brittiläisen hard rock -yhtyeen The Quireboysin toinen studioalbumi. Albumi julkaistiin EMIn kautta vuonna 1993 ja se saavutti Ison-Britannian albumilistalla sijan 31.


title: Bitter, Sweet & Twisted

text: Yhteensä kolme albumin kappaletta julkaistiin singlenä ("Tramps & Thieves", "Brother Louie" ja "Last Time"), mutta "Last Time" julkaistiin vain japanissa. "Brother Louie" oli näistä parhaimman listamenestyksen saanut sijalla 32 Ison-Britannian singlelistalla.


title: Bitter, Sweet & Twisted

text: Suurimman osan albumista tuotti Bob Rock, joka on aiemmin tuottanut mm. Metallicaa, Bon Jovia sekä Mötley Crüea. Muutamat levyn raidoista ("Don't Bite The Hand" ja "Brother Louie") kuitenkin tuotti The Rolling Stonesin tuottaja Chris Kimsey. Bitter, Sweet & Twisted oli viimeinen The Quireboys -albumi ennen yhtyeen paluulevyä This Is Rock N' Roll vuonna 2001.


title: Vuohijärvi

text: Vuohijärvi on Kymijoen vesistön Mäntyharjun reittiin kuuluva keskikokoinen järvi Kymenlaakson ja Etelä-Savon maakunnissa, Kouvolan ja Mäntyharjun kuntien alueella. Vuohijärven pinta-ala on 86 km² ja se on Suomen järvistä 52. suurin . Järven pituus noin 21 km ja suurin leveys noin 8 km. Syvin kohta on 75,5 metriä, joka sijaitsee Lautaniemestä kaakkoon Selkäluodon itäpuolella. Sen keskisyvyys on 16,3 metriä. Vuohijärvi on Kymenlaakson syvin järvi, ja koko Suomen järvien syvyystilastoissa sijoilla 8. (keskisyvyys) ja 7. (suurin syvyys). Vuohijärvi on kirkasvetinen ja ekologiselta tilaltaan erinomainen.


title: Vuohijärvi

text: Mäntyharjun reitin yläosan vedet laskevat Vuohijärven koilliskulmaan Voikosken kautta. Idässä Vuohijärveen liittyy kapean Hillosensalmen välityksellä samassa tasossa oleva Repoveden, Tihvetjärven ja Luujärven muodostama vesistö. Luoteesta Vuohijärveen laskee Nurmaanjärvi. Vuohijärvi laskee lounaiskulmastaan Siikakosken, useiden pienten järvien, Verlankosken ja Lintukymin kautta Kymijoen Pyhäjärveen. Vuohijärven suurimmat saaret ovat Kouvolaan (entiseen Valkealaan) kuuluvat Kinansaari koillisessa Voikosken eteläpuolella ja (entiseen Jaalan kuulunut) Hevossaari järven luoteiskulmassa. Saaria on 86, mutta suuri osa järvestä on avaraa selkävettä.


title: Vuohijärvi

text: Vuohijärven länsiranta kuuluu (entiseen Jaalaan) nykyisin Kouvolaan ja siellä merkittävin asutus on Paljakan kylä järven luoteisimmassa lahdenpohjukassa. Pohjoisessa Mäntyharjun alueella vanhoja kyliä ovat Nurmaa (nykyisin Vuohijärvestä erilleen kuroutuneen Nurmaanjärven rannalla) ja Leppäniemi. Voikosken rannoilla, osittain Mäntyharjun, osittain (entisen Valkealan) nykyisen Kouvolan puolella on Voikosken pieni tehdaskylä. Kinansaari on vanha kylä. Järven eteläpäässä on Vuohijärven pieni teollisuustaajama.


title: Vuohijärvi

text: Vuohijärvellä on pitkät perinteet puunuitossa muun muassa Mäntyharjun reitillä. Vuosisadan alussa järvellä liikennöivät höyryalukset Tapio I ja Tapio II. Vuonna 1928 valmistui Vuohijärvelle höyryhinaaja s/s Vuohijärvi ja vuonna 1938 varppaaja s/s Voikoski, joka oli Vuohijärven viimeinen höyryalus toimien vuoteen 1966 asti. Lisäksi järvellä on liikennöinyt muun muassa Suomen nuorin tervahöyry (s/s?) Tapio vuosina 1945–1955.


title: Vuohijärvi

text: Vuohijärven ympärillä on toiminut useampi saha muun muassa Siikakoskella (perustettu 1826) ja Voikoskella (perustettu 1775).


title: Vuohijärvi

text: Nykyisin Vuohijärvellä toimii Kalson vaneritehdas. Siikakoskessa (rakennettu alun perin 1917) ja Voikoskessa (rakennettu 1916) toimivat voimalaitokset. Voikoskella toimii samassa yhteydessä Woikoski Oy:n kaasutehdas.


title: Vuohijärvi

text: Vuohijärven ympäriltä löytyvät palvelut ovat pääosin Vuohijärven kylässä, jossa toimivat asiamiesposti, baari, ja kauppa. Hillosensalmella toimivat vanhassa asemarakennuksessa kesäkahvila ja Orilammen lomakeskus.


title: Vuohijärvi

text: Kalastuslupia myydään muun muassa Orilammen majalla ja Hartolan kyläkaupassa.


title: Vuohijärvi

text: Vuohijärven rannoilla on runsaasti kesäasutusta. Vuohijärven vesi on erityisen puhdasta, kirkasta ja käytännössä juomakelpoista.


title: Turo Kartto

text: Tord Hjalmar "Turo" Kartto, Tuure Kartto, alk. Karlstedt, (13. huhtikuuta 1910 Viitasaari – 19. heinäkuuta 1942 Helsinki) oli suomalainen näyttelijä, elokuvakäsikirjoittaja ja elokuvaohjaaja.


title: Turo Kartto

text: Kartto näytteli 1930- ja 1940-luvuilla useissa Suomen Suomen Filmiteollisuuden ja Suomi-Filmin elokuvissa. Näistä muistettavimpia ovat muun muassa nuoren aktivistin rooli Risto Orkon elokuvassa "Aktivistit" (1939) ja paroni Ahlfeldtin rooli Valentin Vaalan seurapiirikomediassa "Rikas tyttö" (1939). Hän näytteli myös tohvelisankari Vihtori Vuorenkaiun poikaa, velttoa Nisseä Teuvo Tulion tuottamassa ja ohjaamassa, samannimiseen suosittuun sarjakuvaan perustuvassa elokuvassa "Vihtori ja Klaara" (1939).


title: Turo Kartto

text: Kartto laati käsikirjoituksia moniin elokuviin, kuten Vaalan ohjaamiin draamoihin "Jumalan myrsky" (1940) ja "Antreas ja syntinen Jolanda" (1941) sekä Hannu Lemisen komedioihin "Täysosuma" (1941), jossa Kartto myös näytteli sivuosassa, ja "Avioliittoyhtiö" (1942).


title: Turo Kartto

text: Sota-aikana Turo Kartto toimi sotapropagandaelokuvien selostajana, ohjaajana ja käsikirjoittajana Suomi-Filmin palveluksessa. Karton ohjaama "Rivilotta" (1943) oli paljon kiitosta saanut dokumenttielokuva Suomen "naistaistelijoista", mutta se sai ensi-iltansa vasta Karton kuoleman jälkeen. Lupaava ohjaajanura katkesi 32-vuotiaan Karton kuolemaan. Hän hukkui uimaretkellä kesällä 1942. Hänen puolisonsa oli näyttelijä Liisa Aino Pakarinen.


title: Linda Wong

text: Linda Wong (13. syyskuuta 1951 – 17. joulukuuta 1987) oli kuuluisimpia varhaisia pornotähtiä. Hän syntyi Havaijilla ja oli taustaltaan aasialainen. Hän kasvoi San Franciscossa, Kaliforniassa ja hänet otettiin vuonna 1999 postuumisti XRCO Hall of Fameen.


title: Linda Wong

text: Wong esiintyi elokuvassa ensi kerran vuonna 1976. Vuonna 1977 hän esiintyi yhdessä Georgina Spelvinin ja John Holmesin kanssa eroottisessa elokuvassa "Jade Pussycat". Hän oli aiemmin harjoittanut jonkin aikaa laillisesti prostituutiota Las Vegasissa nimellä Linda Ching. Hän oli maineensa huipulla 1970-luvulla ja jatkoi uraansa 1980-luvulle saakka.


title: Linda Wong

text: Wong kärsi päihderiippuvuudesta ja menehtyi lopulta Petalumassa tapaturmaiseksi oletettuun yliannostukseen.


title: Tulivuorirock

text: Tulivuorirock on suomalainen musiikkifestivaali, joka järjestetään kesäisin Lappajärven Halkosaaressa.


title: Tulivuorirock

text: Alkuperäinen, vuonna 1970 ensimmäistä kertaa järjestetty Tulivuorirock oli Suomen toiseksi vanhin rockfestivaali Ruisrockin jälkeen. Tapahtuma oli hyvin suosittu, ja sen yleisömäärä oli parhaimmillaan lähes 10 000. Vuosien varrella tapahtumassa esiintyivät ulkomaalaisista yhtyeistä ja artisteista muun muassa Bay City Rollers, Dr. Feelgood, Manfred Mann's Earth Band, Suzi Quatro ja Stray Cats sekä suomalaisista Dingo, Hurriganes ja Wigwam. Vuoden 1986 Status Quon esiintymisestä tapahtuma velkaantui pahoin, minkä jälkeen se järjestettiin vielä kahdesti suomalaisesiintyjien voimin ennen toiminnan lopettamista. Koko festivaalin historian ajan urheiluseura Lappajärven Veikot oli talkootyöllään sen merkittävimpiä järjestäjiä.


title: Tulivuorirock

text: Vuonna 2007 Stratovarius-yhtyeen laulaja Timo Kotipelto ja Passionworks-yhtyeen basisti Kristian Pihlajaharju päättivät herättää legendaarisen tapahtuman henkiin. Molemmat tapahtuman uudelleenkäynnistäjistä ovat syntyneet Lappajärvellä. Tulivuorirock järjestettiin 25. elokuuta, ja sen esiintyjiä olivat Ancara, Bambi Slaughter, Celesty, Klamydia, Kotipelto, Monday, Passionworks ja Ruslanas. Tapahtuman juonsi niin ikään Lappajärvellä syntynyt näyttelijä Jussi Lampi.


title: Tulivuorirock

text: Vuoden 1975 pääesiintyjä oli teinityttöjen suosikki Bay City Rollers.


title: Tulivuorirock

text: Heinäkuun puolenvälin viikonloppuna pidetyn Tulivuorirockin tähtiä olivat brittiyhtyeet Showaddywaddy ja Hello sekä suomalaiset Mikko Alatalo, Tabula Rasa ja Alwari Tuohitorvi.


title: Tulivuorirock

text: Kantrihenkisen festivaalin pääesiintyjiä olivat yhdysvaltalainen Woodstock-veteraani Country Joe McDonald ja brittiläiset Camel Liverpool Express. Suomalaisniminä nähtiin Country Express, Erkki Liikanen, Kari Tapio, Jussi & The Boys ja Vanha Isäntä.


title: Tulivuorirock

text: Heinäkuun puolenvälin perjantai-illassa esiintyi brittiläinen The Pirates-yhtye, joka oli koostettu uudelleen laulusolistinsa Johnny Kiddin kuoltua vuosikymmen aiemmin. Ilta oli muilta osin kantri- ja folkpitoinen, esiintyjinä Country Express, Stetson, Jussi Raittinen ja H-Band, ruotsalainen Moonshine ja yhdysvaltalainen folklaulaja Julie Felix. Lauantai-illan esiintyjiä olivat Alwari T., The Ronski Gang, Bamboo ja Teddy & The Tigers. Illan huipensi brittiläinen Rosetta Stone, jossa soitti Bay City Rollersin entinen jäsen Ian Mitchell.


title: Tulivuorirock

text: Kesän 1979 Tulivuorirock järjestettiin heinäkuun keskivaiheen sateisena viikonloppuna. Ulkomaisia esiintyjiä olivat Sham 69, reggaeyhtye Black Slate ja melodista rockia soittanut No Dice. Niiden lisäksi Halkosaaressa esiintyivät Hurriganes, The Ronski Gang, oululaisyhtyeet Ramblers ja Spiders sekä tyttötrio Killers.


title: Tulivuorirock

text: Elokuun alussa 1980 järjestetty Tulivuorirock painottui rockabillyyn, ja pääesiintyjänä oli englantilainen Matchbox. Toinen brittiesiintyjiä olivat Dexys Midnight Runners. Suomalaisnimiä olivat Ile Kallion johtama Pera & The Dogs, Kassu Halonen yhtyeineen ja Hurriganes. Yleisöä oli lauantai-iltana noin 5 000.


title: Tulivuorirock

text: Stray Catsin peruunnuttua Tulivuorirockin 1981 pääesiintyjäksi saatiin uudelleen elvytetty Slade. Toinen ulkomainen esiintyjä oli brittiläinen huumoriyhtye Alberto Y Lost Trios Paranoias.


title: Tulivuorirock

text: Uriah Heep peruuntui, mutta ohjelmisto oli silti hevipainotteinen. Perjantaina 30. heinäkuuta esiintyivät brittiläinen Classix Nouveaux, Broadcast, Break, French Kiss, Kari Peitsamo Revival ja Sleepy Sleepers, lauantaina brittiläinen heviyhtye Tank, Zero Nine, Hard Rock Sallinen, Riff Raff ja Ile Kallio Diesel.


title: Tulivuorirock

text:
Pääesiintyjän Kajagoogoon lisäksi festivaaleilla nähtiin toinen brittiyhtye Diamond Head sekä kotimaiset Hanoi Rocks, Hurriganes ja Zero Nine.
Perjantai-illan pääesiintyjä oli Dingo, jota ennen kuunneltiin Zero Ninea, Mambaa ja ranskalaista Groupe EV:tä. Lauantaina esiintyivät punkin superyhtye The Lords of the New Church, Andy McCoyn ja Nasty Suiciden uusi yhtye Cherry Bombz sekä Yö, Popeda, Geba ja Smack.
2007 uusi Tulivuorirock järjestettiin 25. elokuuta. Esiintymässä olivat Kotipelto, Passionworks ja Klamydia.


title: Tulivuorirock

text: Kesän 2008 Tulivuorirock järjestettiin 15.–16. elokuuta. Esiintymässä olivat Negative, Remu & Hurriganes, Pelle Miljoona Unabomber, Sturm und Drang, Karoshi Lovers, LeeWings, Ponies To Kill, Maukka Perusjätkä, Anus Mundi, ja Red Raw.


title: Tulivuorirock

text: 2009 Tulivuorirock järjestettiin 5.–6. kesäkuuta, jolloin esiintyjinä olivat muun muassa Street, Timon kuoro, Monday, Celesty, Passionworks, Klamydia, Telaketju sekä Stratovarius.


title: Tulivuorirock

text: 2010 Tulivuorirock järjestettiin 4.-5. kesäkuuta, jolloin esiintyjinä olivat Eppu Normaali, Viikate, Doom Unit, The Grammers ja Petri Nygård.


title: Tulivuorirock

text: 2011 Tulivuorirock (Unplugged) järjestettiin Kivitipun edustalla 15. heinäkuuta, jolloin esiintyjinä olivat Pauli Hanhiniemi Duo, Veeti Kallio Trio, Timo Rautiainen & Jussi Lampi, Tuomo Övermark ja Chainhead.


title: Tulivuorirock

text: 2012 Tulivuorirock (Unplugged) järjestettiin Kivitipun edustalla 20. heinäkuuta, jolloin esiintyjinä olivat Tumppi Varonen & Rane Raitsikka Duo, Timo Kotipelto Acoustic Duo, Anssi Kela ja Hauli Bros.


title: Tulivuorirock

text: 2013 Tulivuorirock (Unplugged) järjestettiin 19-20. heinäkuuta, jolloin esiintyjinä olivat ensimmäisenä päivänä Kauko Röyhkä, Jore Marjaranta Duo ja Antti Railio Duo. Toisena päivänä esiintyi paikallisia yhtyeitä.


title: Tulivuorirock

text: 2014 Tulivuorirock (Unplugged) järjestettiin 18-19. heinäkuuta, jolloin pääesiintyjinä ensimmäisenä päivänä olivat Jarkko Ahola, Duo Rautiainen & Lampi ja Pave Maijanen.


title: Tulivuorirock

text: 2015 Tulivuorirock (Unplugged) järjestettiin Kirkonkylässä 17-18. heinäkuuta, jolloin pääesiintyjinä olivat Pelle Miljoona United, Kotipelto & Liimatainen, Jennie Storbacka, Leewings ja DJ Topi.


title: Tulivuorirock

text: 2016 Tulivuorirock (Unplugged) järjestettiin Kirkonkylässä 15-16. heinäkuuta, jolloin esiintymässä olivat Taage & Garfield Duo, Kari Peitsamo, Juha Lagström, Esa Eloranta, Kengurumeininki, Telaketju ja DJ Topi.


title: Robert Taylor (näyttelijä)

text: Robert Taylor, oikealta nimeltään Spangler Arlington Brugh, (5. elokuuta 1911 Filley, Nebraska – 8. kesäkuuta 1969 Santa Monica, Kalifornia) oli yhdysvaltalainen näyttelijä. Häntä pidettiin yhtenä sukupolvensa suurimmista näyttelijöistä, ja hän oli tunnettu komeudestaan; mustista hiuksistaan ja sinisistä silmistään. Hänet tunnettiin lempinimellä ”täydellisen miehen profiili”.


title: Robert Taylor (näyttelijä)

text: Taylor teki elokuvadebyyttinsä vuonna 1934. Hänen uransa kulta-aikaa olivat 1930- ja 1940-luvut, jolloin ilmestyivät hänen kuuluisimmat elokuvansa, kuten "Lääkärin omatunto" ("Magnificent Obsession", 1935) jossa vastanäyttelijänä oli Irene Dunne, "Kamelianainen" ("Camille", 1936), jossa hänen vastanäyttelijöinään olivat Greta Garbo ja Lionel Barrymore, ja "Sumujen silta" ("Waterloo Bridge", 1940), jossa hänen vastanäyttelijänään oli Vivien Leigh. Viimeksi mainittu oli Taylorin oma suosikki elokuvauraltaan. 1950-luvulla ikä alkoi jo näkyä Taylorin kasvoilla ja elokuvaroolien saaminen vaikeutui. Hän näytteli kuitenkin aina kuolemaansa asti.


title: Robert Taylor (näyttelijä)

text: Taylor oli kaksi kertaa naimisissa, ensin näyttelijä Barbara Stanwyckin kanssa vuodet 1939–1951 ja sitten Ursula Thiessin kanssa vuodesta 1954 aina kuolemaansa asti. Ursulan kanssa hänellä oli kaksi lasta. Hän kuoli keuhkosyöpään. Hän on saanut elokuvaurastaan tähden Hollywood Walk of Famelle.


title: Ruotsinpuoliverinen

text: Ruotsinpuoliverinen eli SWB () on Ruotsista kotoisin oleva puoliverinen. Rotu jalostettiin käyttämällä arabianhevosia sekä saksalaisia puoliverirotuja, joista eniten vaikuttivat trakehnenin- ja hannoverinhevoset. 1600-luvun puolivälissä Kaarle X Kustaa perusti Malmöhön Flyingen kuninkaallisen siittolan, jossa rotua alettiin jalostaa Ruotsin hovin ja armeijan ratsuhevoseksi.


title: Ruotsinpuoliverinen

text: Ruotsinpuoliveriset ovat säkäkorkeudeltaan 155–170 cm. Väreinä hyväksytään kaikki yksiväriset. Rakenteeltaan ruotsinpuoliveriset ovat keskimäärin hieman suomenpuoliverisiä raskaampia mutta sopusuhtaisia. Runko on syvä, takaosa voimakas ja jalat terveet. Luonne on tasainen ja kiltti.


title: Ruotsinpuoliverinen

text: Ruotsinpuoliveriset ovat menestyneet kilparatsuina kansainvälisesti erittäin hyvin. Varsinkin kouluratsastuksessa ne ovat suosittuja, sillä erityisesti voimakas takaosa tekee ruotsinpuoliverisestä loistavan kouluhevosen. Ruotsinpuoliveriset menestyvät myös este- ja kenttäratsastuksessa ja niitä käytetään myös vaunuhevosina.


title: Hanns Eisler

text: Hanns Eisler (6. heinäkuuta 1898 Leipzig, Saksa – 6. syyskuuta 1962 Berliini, Neuvostoliiton miehitysvyöhyke) oli saksalainen säveltäjä.


title: Hanns Eisler

text: Eisler syntyi Leipzigissä, jossa hänen juutalainen isänsä Rudolf Eisler toimi filosofian professorina. Perhe muutti vuonna 1901 Wieniin, Itävaltaan. Eisler oli ensimmäisen maailmansodan veteraani ja haavoittui taisteluissa useaan otteeseen. Sodan jälkeen hän opiskeli vuosina 1919–1923 Arnold Schönbergin johdolla.


title: Hanns Eisler

text: Eisler siirtyi vuonna 1925 Berliiniin, jossa hän liittyi Saksan kommunistisen puolueen jäseneksi. Hän teki uransa alkuvaiheessa yhteistyötä Bertolt Brechtin kanssa ja kirjoitti musiikin mm. useisiin tämän näytelmiin. Hän oli myös mukana työstämässä Brechtin kanssa elokuvaa "Kuhle Wampe", jonka esittämisen natsit kielsivät vuonna 1933. Hän pakeni kansallissosialistien Saksasta Yhdysvaltoihin, jossa hän sävelsi musiikkia mm. Hollywood-elokuviin. Hän julkaisi Theodor Adornon kanssa myös kirjan elokuvamusiikin säveltämisestä.


title: Hanns Eisler

text: Eisler käytti teoksissaan ajoittain Schönbergin kaksitoistasäveltekniikkaa. Hänen tunnetuimpia sävellyksiään ovat "Deutsche Sinfonie" (1935–1957) ja "Hollywood Songbook" (1938–1943). Eislerin lupaavan uran etenemistä Yhdysvalloissa haittasi kylmä sota, jonka aikana säveltäjä päätyi Hollywoodin mustallelistalle. Palattuaan Saksaan säveltäjä asettui Itä-Berliiniin ja sävelsi Itä-Saksan kansallislaulun "Auferstanden aus Ruinen".


title: Hanns Eisler

text: Bertolt Brechtin kuoleman jälkeen Eislerin loppuelämää varjostivat masennus ja heikentynyt fyysinen terveydentila. Hän kuoli Itä-Berliinissä 64-vuotiaana.


title: Hanns Eisler

text: York, 1978.


title: Tiina Rinne

text: Tiina Maarita Rinne (virallisesti Rinne-Reitala; s. 24. toukokuuta 1929 Turku) on suomalainen näyttelijä. Hän on tehnyt työtä pääasiassa teatterinäyttelijänä, erityisesti Kansallisteatterissa, mutta myös joitakin elokuva- ja televisiorooleja. Rinne näytteli vuosina 1995–2012 Maija Mäkimaata draamasarjassa "Kotikatu".


title: Tiina Rinne

text: Rinne palkittiin vuonna 1987 Pro Finlandia -mitalilla. Vuonna 2013 hänelle myönnettiin Suomen Teatterijärjestöjen Keskusliiton kultainen kunniamerkki.


title: Tiina Rinne

text: Rinteen vanhemmat ovat Jalmari Rinne ja Anni Aitto. Hänen puolisonsa oli vuodesta 1961 lähtien taidehistorioitsija Aimo Reitala (1931–2012), ja heillä on kolme lasta, joista Mikko on kirjailija-käsikirjoittaja-näyttelijä.


title: James Perse

text: James Perse (s. 1972 Los Angeles, Kalifornia, Yhdysvallat) on yhdysvaltalainen vaatesuunnittelija, joka perusti omalla nimellään toimivan vaatemerkin vuonna 1996. Hänellä on omat "JP Boutique" -liikkeet Beverly Hillsissä, Las Vegasissa, Los Angelesissa, Malibussa, New Yorkissa ja San Diegossa, ja hänen tuotteitaan myydään Yhdysvaltain lisäksi viidessä muussa maassa ja lukuisissa verkkokaupoissa. Suomessa Persen luomuksia myy ainakin Gaudete Helsingissä. Vaatemerkillä on useita monivuotisia mallistoja naisille, miehille ja vauvoille.


title: James Perse

text: Vuonna 2005 Persen tuotteita myytiin jo noin 40 miljoonalla dollarilla ja hänen kuvailtiin olevan tulossa "Hollywood-instituutioksi". Vuonna 2008 Persen tuotteita myytiin hänen mukaansa noin 80 miljoonalla dollarilla.


title: James Perse

text: Jamesin isällä Tommy Persellä oli oma "Maxfield"-niminen muotiliike Los Angelesissa, jonka kautta James hankki kokemusta ja sai ensimmäisiä vaatemallejaan myyntiin. James oli innokas urheiluharrastaja ja hänen ensimmäinen suunnittelutyönsä oli lippalakki isän liikkeeseen. Tuotteesta tuli menestys ja esimerkiksi elokuvaohjaajat alkoivat tilata lakkeja henkilökunnalleen ja levy-yhtiöt kiertueidensa myyntitavaraksi. Vuonna 1994 Perse julkaisi ensimmäisen t-paitamallistonsa ja kaksi vuotta sen jälkeen ensimmäisen omaa nimeään kantavan naisten toppimallin. Vuonna 2003 hän aukaisi ensimmäisen oman myymälänsä.


title: Seijun Suzuki

text: Seijun Suzuki (; oik. Seitaro Suzuki, ; 24. toukokuuta 1923 Nihonbashi, Tokio – 13. helmikuuta 2017 Tokio) oli japanilainen elokuvaohjaaja. Hän teki nelisenkymmentä b-elokuvaa Nikkatsu-studiolle, valtaosin yakuza-tyylilajin rikoselokuvia.


title: Seijun Suzuki

text: Seitaro Suzukin ura alkoi toisen maailmansodan jälkeen apulaisohjaajana. Vuonna 1954 hän pääsi töihin Nikkatsu-tuotantoyhtiöön ja ohjasi ensimmäiset elokuvansa vuonna 1956. Studio tuotti elokuvia sarjatuotantona niukkoine budjetteineen ja tiukkoine kuvausaikatauluineen. Suzuki herätti närää muokkaamalla käsikirjoituksia mielensä mukaisiksi. Vuoden 1967 elokuvaa "Tehtävänä murha" studion johtaja piti niin käsittämättömänä, että hän erotti Suzukin ja kielsi tämän muidenki elokuvien levityksen.


title: Seijun Suzuki

text: Nuoret elokuvaohjaajat ja opiskelijapiirien fanijoukot alkoivat protestoida Suzukin erottamista vastaan, ja vuoden kuluttua studio pyysi anteeksi laitonta irtisanomista. Suzuki ohjasi vuosien ajan lähinnä televisiotuotantoja, mutta palasi 1970-luvun loppupuolella takaisin pitkien teatterielokuvien pariin ja ohjasi niitä harvakseltaan 2010-luvulle asti. Länsimaissa hän nousi kulttimaineeseen 1980-luvulla. Tokion elokuvafestivaaleilla nähtiin vuonna 2006 kaikki Suzukin 48 elokuvaa.


title: Seijun Suzuki

text: Elo-syyskuussa 2018 Yle Teema esittää torstai-illan Kino Klassikko -ohjelmapaikalla kuusi Suzukin elokuvaa: "Tähtäimessä vankiauto" (Jûsangô taihisen' yori: Sono gosôsha o nerae) vuodelta 1960, "" (Kutabare akutô-domo - Tantei jimusho 23) ja "Pedon nuoruus" (Yajû no seishun) vuodelta 1963, "Tokion rakkikoira" (Tokyo nagaremono) ja "Tappelun elegia" (Kenka erejî) vuodelta 1966 sekä viimeiseksi jäänyt Nikkatsu-tuotanto "Tehtävänä murha" (Koroshi no rakuin) vuodelta 1967. Elokuvat ovat katsottavissa myös Yle Areenassa elo-syyskuussa 2018.


title: John Thaw

text: John Edward Thaw CBE (3. tammikuuta 1942 Longsight, Manchester, Britannia – 21. helmikuuta 2002 Luckington, Wiltshire, Britannia) oli brittiläinen näyttelijä, joka näyttelijä useassa teatterinäytelmässä ja televisioelokuvassa sekä valkokankaalla. Thaw'n merkittäviin rooleihin kuuluu ylikomisario Morse.


title: John Thaw

text: Thaw opiskeli 17-vuotiaasta Royal Academy of Dramatic Artissa. Hänen ensimmäinen pääroolinsa televisiossa oli ylikonstaapeli John Mann sarjassa "Redcap" (1964–1966), jota seurasi suurempi läpimurto kovaotteisen komisario Jack Reganin osassa poliisisarjassa "The Sweeney" (1975–1978).


title: John Thaw

text: Kolmannen kerran Thaw sai esitettäväkseen poliisin roolin vuonna 1987, jolloin hänestä tuli oluesta pitävä, punaisella Jaguarilla ajava ylikomisario Morse. Morsen rooli erosi suuresti väkivaltaisesta "Sweeneyn" Jack Reganista. Morse-sarjaa tehtiin vuosina 1987–2000 kaikkiaan 33 jaksoa, joista osa perustui - joskin melko vapaasti - Colin Dexterin romaaneihin. Thaw sai osastaan Bafta-palkinnot vuosina 1990 ja 1993. Morsen viimeinen jakso esitetään Suomessa 2. joulukuuta 2017


title: John Thaw

text: Vuosina 1995–1999 Thaw esitti asianajaja James Kavanaghia sarjassa "Kavanagh QC".


title: John Thaw

text: John Thaw esiintyi myös useissa elokuvissa. Ohjaaja Richard Attenborough'n kanssa hän teki yhteistyötä muun muassa elokuvissa "Chaplin" sekä "Huuto vapaudelle", josta hän oli ehdolla parhaan sivuosan Bafta-saajaksi.


title: John Thaw

text: Thaw meni vuonna 1964 naimisiin Sally Alexanderin kanssa, josta hän kuitenkin erosi neljä vuotta myöhemmin. 1973 hän avioitui näyttelijätär Sheila Hancockin kanssa. Thawilla on tytär ensimmäisestä ja toinen toisesta avioliitosta. Hän adoptoi Sheila Hancockin tyttären tämän aiemmasta avioliitosta. Myös Thaw'n tytär Abigail Thaw ensimmäisestä avioliitosta on näyttelijä.


title: John Thaw

text: Vuonna 2004 julkaistussa elämäkerrassaan "The Two of Us: My Life with John Thaw" Hancock kertoi Thawn 1970-luvun lopulta asti sairastaman alkoholismin vaikuttaneen heidän elämäänsä ja aiheuttaneen katkoksia Thawn uralla. Thawn toipui alkoholismistaan vuotta ennen kuolemaansa.


title: John Thaw

text: Thaw nimitettiin Brittiläisen imperiumin komentajaksi vuonna 1994.


title: John Thaw

text: Hän kuoli ruokatorven syöpään 60-vuotiaana 21. helmikuuta 2002.


title: John Thaw

text: Televisiossa


title: John Thaw

text: Elokuvissa


title: Erogeeninen alue

text: Erogeeninen alue on kehossa oleva alue, jonka koskettelu ja hyväily tuottaa seksuaalista mielihyvää. Erogeeniset alueet ovat herkkiä kosketukselle, koska niissä on paljon sensorisia hermopäätteitä. Erogeenisten alueiden koskettelusta voi seurata monimutkaisia fysiologisia reaktioita, joihin liittyy oksitosiinin erityksen lisääntyminen aivolisäkkeestä, mikä herkistää ihoa ja lisää sukuelinten tuntoherkkyyttä.


title: Erogeeninen alue

text: Erogeenisia alueita on useimmilla naisilla esimerkiksi korvalehdissä, kaulalla, hartioissa, niskassa, kyynärtaipeissa, kainaloissa, ristiselässä, navassa, reisien sisäpinnoilla, nänneissä, varpaissa, sormissa, sukupuolielimissä sekä välilihan ja peräaukon seudulla. Häpykieli on naisen erogeenisin alue.


title: Erogeeninen alue

text: Miehen erogeenisia alueita ovat sukuelimet, nännit, niska, kaula, hartiat, reisien sisäpinnat, välilihan ja peräaukon seutu, varpaat ja sormet. Peniksen pää on kaikkein erogeenisin alue.


title: Erogeeninen alue

text: Vuonna 2013 julkaistun yhdysvaltalaisen tutkimuksen mukaan erogeeniset alueet ovat lähes samat kaikilla ihmisillä sukupuolesta ja seksuaalisesta suuntautumisesta riippumatta. Kaikkein erogeenisimmat alueet olivat tutkimuksen mukaan sukupuolielimet, huulet, korvat, sisäreidet ja olkapäät. Sen sijaan jaloissa ei ole erogeenisia alueita.


title: Vandaalit (täsmennyssivu)

text: Vandaali tai vandaalit voi tarkoittaa:


title: Slave I

text: Slave I on Tähtien sota -elokuvista tuttu avaruusalus, joka kuului galaksin parhaalle palkkionmetsästäjälle, Jango Fettille. Jangon kuoltua alus periytyi Boba Fettille, joka oli Jango Fettin täydellinen klooni ja jota hän kasvatti poikanaan. Jango Fettin alus on Kuat-OY:n tuliruiskuluokan torjuntahävittäjän prototyyppi, joka on suunniteltu partioalukseksi Oovo-IV vankilaplaneetalle. Fett järkeili, että galaksin paatuneimpien rikollisten vartiointiin suunniteltu alus sopisi mainiosti hänen epätavalliseen ammattiinsa.


title: Toimialan taloustiede

text: Toimialan taloustiede () on taloustieteen ala, joka tutkii yritysten strategista päätöksentekoa sekä markkinarakenteita. Usein tarkastelun kohteena ovat epätäydellisen kilpailun muodot.


title: Toimialan taloustiede

text: Tyypillisimmin tutkittavia markkinamuotoja ovat monopoli, duopoli ja muut oligopolitilanteet. Lisäksi tutkimussuunta tarkastelee esimerkiksi tuotedifferentaation, hintadiskriminaation, yritysjärjestelyiden ja kartellien sekä markkinoille tulo- ja poistumisesteiden vaikutuksia markkinoiden toimintaan ja tasapainoon.


title: Toimialan taloustiede

text: Toimialan taloustieteen teoria on valtavirraltaan sovellettua peliteoriaa. Myös empiirisellä tutkimuksella on vahvat perinteet tutkimussuunnan sisällä. Taloustieteen sisäisessä jaottelussa toimialan taloustiede lukeutuu osaksi mikrotalousteoriaa ja sillä on useita liittymäkohtia esimerkiksi informaatiotaloustieteeseen sekä kilpailupolitiikkaan.


title: Toimialan taloustiede

text: Tunnettuja toimialan taloustieteen tutkijoita ovat muiden muassa Oz Shy, Jean Tirole sekä suomalainen Bengt Holmström.


title: Antti Malinen

text: Antti Malinen (3. marraskuuta 1979) on suomalainen lentopalloilija, joka on edustanut SM-liigassa Kempeleen Lentopalloa sekä oululaisia Ettaa ja Sun Volleyta. Hän on pelannut pääsarjassa 316 ottelua.


title: Antti Malinen

text: Malinen on pelannut urallaan Kempeleen ja Sun Volleyn lisäksi muun muassa Alavieskan Virissä ja lentopalloseura Ettassa. Ettassa Malinen pelasi SM-liigassa siihen asti kunnes Etta putosi liigasta 2005. Kaudella 2006 Malinen oli nostamassa Kempeleen Lentopalloa SM-liigaan. Kempele voitti kauden aikana yhtä lukuun ottamatta kaikki pelinsä ja eteni ylivoimaisesti SM-liigaan. Malinen kuului usean vuoden ajan SM-liigan keskitorjujien parhaimmistoon ja oli tärkeä lenkki Kempeleen joukkueessa.


title: Juho Rajala

text: Juho Rajala (s. 6. elokuuta 1985) on suomalainen lentopalloilija, pelipaikaltaan libero. Rajala pelasi kaudella 2013-2014 Raision Loimun riveissä, Lentopallon Mestaruusliigassa. Rajala valittiin myös Suomen miesten lentopallomaajoukkueeseen keväällä 2013.


title: Juho Rajala

text: Rajala on Oulunsalosta kotoisin oleva liberopelaaja. Rajala edusti Oulunsalon Vasamaa koko junioriuransa ajan.


title: Juho Rajala

text: Miesten Lentopallon Mestaruusliigassa Rajala debytoi 1.10.2003 oululaisen Ettan riveissä Perungan Poikia vastaan. Ettassa Rajala pelasi 2003-2005. Seuraavat kaksi kautta 2005-2007 Rajala pelasi Raision Loimussa ennen sirtymistään vuonna 2007 Kempeleen Lentopalloon. Kahden Kempeleen kauden jälkeen ura jatkui seuran nimenvaihdon myötä Sun Volleyssa seuraavat kolme kautta tuoden tuplamestaruuden 2010.


title: Juho Rajala

text: Raision Loimuun Rajala siirtyi takaisin kaudeksi 2012-2013. Hänet valittiin kauden ensimmäiseen kuukauden tähdistöön liberoksi syys-lokakuussa.


title: Juho Rajala

text: Lisäksi Rajala on edustanut aikuisten sarjatasoilla nuorten maajoukkuetta, kun hän opiskeli Kuortaneen valtakunnallisessa valmennuskeskuksessa. Kuortaneella opiskellessaan Rajala edusti nuorten maajoukkuetta 1-sarjassa.


title: Anton Praetorius

text: Anton Praetorius (1560 Lippstadt – 6. joulukuuta 1613 Laudenbach) oli saksalainen pappi, reformoitua uskontoa edustanut teologi ja kirjailija. Hän tuli tunnetuksi noitavainojen ja kidutuksen vastustajana. Avioliitosta 1586 Maria Praetoriuksen kanssa hänellä oli yksi poika.


title: Anton Praetorius

text:
Dittelsheimin ensimmäisenä reformoituna pappina Praetorius kirjoitti 1595 latinankielisen selvityksen Heidelbergin linnan kuuluisasta ”Ensimmäisestä Suuresta Tynnyristä”. Vuonna 1596 Praetorius nimitettiin ruhtinaan hovisaarnaajaksi (läheinen Frankfurt am Main), ja vuotta myöhemmin ruhtinas nimitti hänet noitatuomioistuimen jäseneksi.
Praetorius protestoi noituudesta syytettyjen kidutusta vastaan. Hänen ansiotaan oli, että eräs noituudesta syytetty nainen päästettiin vapaaksi ja syyte häntä vastaan peruutettiin. Kysymyksessä on tähän mennessä ainoa historiasta tunnettu tapaus, jossa pappi oli se, joka lopetti epäinhimillisen kidutuksen ja esti "oikeinkäynnin". Praetorius menetti hovisaarnaajan paikkansa, ja hänestä tuli 1598 pappi Laudenbachin kylään.
Poikansa Sculteruksen nimissä hän julkaisi 1598 noitavainoa ja kidutusta vastustavan kirjan "Gründlicher Bericht von Zauberey und Zauberern ('Perusteellinen selvitys taikuudesta ja taikureista'). Kirjan toista painosta vuonna 1602 julkaistaessa Praetorius rohkeni käyttää omaa nimeään kirjan kirjoittajana. 1613 samasta kirjasta ilmestyi kolmas painos, johon hän kirjoitti henkilökohtaisen alkulauseen. Praetoriuksen kuoleman jälkeen tuntemattomat henkilöt julkaisivat kirjasta jälkimaailmalle vielä neljännenkin painoksen.


title: Harry Chapin

text: Harry Forster Chapin (7. joulukuuta 1942, New York – 16. heinäkuuta 1981) oli yhdysvaltalainen laulaja-lauluntekijä. Hän teki myös merkittävää humanitaarista työtä ja sai tästä hyvästä postuumisti Yhdysvaltain Kongressin kultamitalin 7. joulukuuta 1987.


title: Harry Chapin

text: Chapin tuli tunnetuksi balladin tai novellin kaltaisista lauluistaan, jotka kertoivat koskettavia tarinoita erilaisista ihmisistä ja inhimillisistä tilanteista, kuten katolle kiipeävästä sala-ampujasta (laulussa ”Sniper”), entisen tyttöystävänsä kyytiin ottavasta taksinkuljettajasta (”Taxi”) tai kirjeenvaihtoystävänsä ensi kerran luokseen saavasta maaseudun miehestä (”Mail Order Annie”).


title: Harry Chapin

text: Chapin oli toinen Jim ja Elspeth Chapinin neljästä lapsesta. Pojan vanhemmat erosivat vuonna 1950. Hän valmistui Brooklyn Technical High Schoolista 1960 ja opiskeli sen jälkeen Yhdysvaltain ilmavoimien akatemiassa sekä Cornellin yliopistossa, josta hän kuitenkin lähti valmistumatta. Alun perin hän suunnitteli uraa dokumenttielokuvien tekijänä.


title: Harry Chapin

text: Chapin äänitti varhaisen albumin veljiensä Tomin ja Steven kanssa. Hänen ensialbuminsa "Heads and Tales" ilmestyi vuonna 1972, ja siltä julkaistu single "Taxi" nousi Billboardin listan 24. sijalle. Chapinin ainoaksi listaykköshitiksi jäi "Cat's in the Cradle", joka sisältyi artistin neljännelle studiolevylle "Verities & Balderdash" (1974). ”Cat’s in the Cradlesta” on esittänyt oman versionsa Ugly Kid Joe. Chapinin Broadway-musikaali "The Night That Made America Famous" oli vuonna 1975 Tony-ehdokkaana.


title: Harry Chapin

text: Chapinilla oli aviopuoliso Sandra ("Sandy") ja tämän kanssa kaksi yhteistä lasta, Jennifer "Jen" ja Joshua. Sandralla oli myös kolme lasta edellisestä avioliitosta. Chapin menehtyi liikenneonnettomuudessa, jonka uskotaan aiheutuneen sydänkohtauksesta.


title: Harry Chapin

text: Chapinin elämäkerta "Taxi: The Harry Chapin Story" julkaistiin vuosi hänen kuolemansa jälkeen. Edesmennyt laulaja otettiin 15. lokakuuta 2006 Long Island Music Hall of Fameen.


title: Harry Chapin

text: Hector on tehnyt Chapinin humoristisesta laulusta "Six String Orchestra" suomenkielisen coverversion "Monofilharmoonikko". Tämä versio on julkaistiin singlenä sekä vuoden 1977 albumilla "H.E.C.".


title: Harry Chapin

text: Mika ja Turkka Mali tekivät 1992 Chapinin lauluihin perustuvan albumin "Näin käy haaveiden".


title: Ilmasipuli

text: Ilmasipuli ("Allium cepa" Proliferum-ryhmä, syn. "Allium cepa" var. "viviparum") on monivuotinen sipuli. Se kehittää sipuleita sekä maanalaiseen varteensa että varsiensa latvoihin. Ilmasipuli talvehtii Suomen oloissa. Optimaalinen ilmasipulin kasvupaikka on aurinkoinen ja hyvin lannoitettu.


title: Ilmasipuli

text: Kasvin meheviä varsia käytetään ruohosipulin tavoin. Latvaan kasvavista pikkusipuleista voi kasvattaa uusia taimia.


title: Didelphodon

text: Didephodon oli myöhäisellä liitukaudella elänyt pussieläinsuku, joka löydettiin vuonna 1889. Se oli erikoistunut rosvoamaan dinosaurusten munia ja vastakuoriutuneita poikasia. Tämä noin kymmenkiloinen pussieläin oli yksi suurimmista mesotsooisella kaudella eläneistä nisäkkäistä, vaikka ei ollutkaan kuin virginianopossumin kokoinen.


title: Operaatio Opera

text: Operaatio Opera (myös Operaatio Babylonia tai Operaatio Ofra) oli Israelin ilmaisku irakilaista ydinreaktoria vastaan Osirakissa 7. kesäkuuta vuonna 1981.


title: Operaatio Opera

text: Irak osti 1970-luvulla ydinreaktorin Ranskalta, koska maalla itsellään ei ollut kapasiteettia rakentaa sellaista. Ranska valmisti reaktorin 200 miljoonaa Yhdysvaltain dollaria vastaan. Ranskalainen kirjailija Jean-Pierre van Gert sai tietoa maansa hallituksen ja Irakin välisestä kaupasta. Hän julkaisi kirjan "Salaisuus", jossa paljastettiin lahjukset ranskalaisten agenttien ja Irakin hallituksen välillä. Vuonna 1975 Ranskan ja Irakin kauppasopimus julkaistiin mediassa. Ranskan hallitus totesi, että reaktoria käytetään ainoastaan tutkimukseen.


title: Operaatio Opera

text: Israel epäili Irakin aikovan hyödyntää reaktoria ydinaseohjelmaa varten, muttei kuitenkaan saanut muilta valtioilta tukea näkemyksilleen. Israel laski, että vuoden 1981 kesällä olisi viimeinen mahdollisuus tuhota reaktori. Sen jälkeen ydinpolttoaine olisi jo laskettu reaktoriin. Jos se tuhottaisiin myöhemmin, radioaktiivinen laskeuma voisi tappaa suuren joukon irakilaisia siviilejä ja iskun toteuttaminen olisi muodostunut Israelin ulkopoliittisten suhteiden kannalta mahdottomaksi.


title: Operaatio Opera

text: Yhdysvallat oli vakoillut Irakin ydinohjelmaa satelliittien avulla, mutta ei havainnut toimenpiteitä vaativia merkkejä ydinaseohjelmasta. Israel oli kuitenkin vakuuttunut uhan todellisuudesta ja toimenpiteiden välttämättömyydestä. Pääministeri Menachem Begin katsoi olevan kolme vaihtoehtoa reaktorin tekemisessä vaarattomaksi: diplomatia, sabotaasi tai sotilaallinen hyökkäys. Pääministeri päätyi kysymään neuvoa Israelin puolustusvoimilta.


title: Operaatio Opera

text: Kansainvälisen yhteisön ollessa myötämielinen Irakin ydinohjelmalle ei diplomatian avulla ollut mahdollista pysäyttää sen toteutumista. Kun operaatio Opera aloitettiin vuonna 1978, oli pääministeri Beginin vaihtoehdoista jäljellä kaksi. Begin aloitti sotilaallisen hyökkäyksen valmistelun ja Israelin turvallisuuspoliisi Mossad sabotaasin suunnittelun.


title: Operaatio Opera

text: Mossad oli saanut selville, että Ranskassa valmistetun reaktorin ydin oli valmis siirrettäväksi Irakiin. Reaktorin ydin sijaitsi eräässä varastossa Etelä-Ranskassa. Mossad asensi rakennukseen kaksi pommia. Räjähdyksessä reaktori paloi puoliksi. Sen paikkaaminen olisi kestänyt jopa puoli vuotta, joten Irak päätti olla korjaamatta ydintä.


title: Operaatio Opera

text: Mossad sai selville myös erään egyptiläissyntyisen Irakille Pariisissa työskennelleen tiedemiehen henkilöllisyyden. Tohtori Jaya el-Masidille tarjottiin erinäisiä hyödykkeitä, jos hän antaisi tietoa ydinohjelmasta. Koska hän ei suostunut yhteistyöhön, Mossad päätti murhata hänet.


title: Operaatio Opera

text: Sunnuntaina 14. kesäkuuta vuonna 1980 tohtori el-Masid kirjautui Pariisissa Meridian-hotelliin. Kun palvelijaksi pukeutunut naispuolinen agentti oli viemässä jotakin tohtorin huoneeseen, turvallisuuspoliisin agentit tappoivat hänet. Huoneen ulkopuolella samassa käytävässä liikkunut nainen näki kuitenkin tapauksen, ja hänet murhattiin yliajamalla ennen silminnäkijäkertomuksen antamista poliisille.


title: Operaatio Opera

text: Sabotaasin ja murhien tuomista vastoinkäymisistä huolimatta Irakin onnistui valmistaa ydinreaktori. Reaktori nimettiin Tammuz-kuukauden mukaan, jonka aikana Babylonian kuningas Nebukadressar II karkotti juutalaiset valtakunnastaan 580-luvulla eaa.


title: Operaatio Opera

text: YK tuomitsi iskut, mutta kun turvallisuusneuvosto äänesti pakotteista Israelia vastaan, Arabimaat ja Yhdysvallat eivät tulleet samaan tulokseen. Ranska ei myöskään tuominnut tekoa.


title: Sauber C15

text: Sauber C15 oli Leo Ressin suunnittelema Formula 1 -auto, jolla Sauber-talli kilpaili kaudella 1996. Siinä oli voimanlähteenä Fordin Zetec-R moottori. Autoa ajoivat Heinz-Harald Frentzen, jolle kausi oli Sauberilla jo kolmas ja Benettonilta siirtynyt Johnny Herbert.


title: Sauber C15

text: Sauber sai ajokkeihinsa uudet V10-moottorit, kun vielä viime kaudella talli käytti kahdeksansylinterisiä voimanlähteitä. Uudet Zetec-R V10-moottorit osoittautuivat kuitenkin odotettua heikommiksi ja talli keräsi ainoastaan 11 MM-pistettä ja yhden palkintosijan.


title: Sauber C15

text: Tallin kuljettajat osoittivat kuitenkin hyviä otteita. Frentzen oli hieman Herbertiä nopeampi, mutta Herbert saavutti tallin historia toisen palkintosijan ajamalla maaliin kolmantena Monacon GP:ssa. Frentzen ajoi silloin neljänneksi.


title: Sauber C15

text: Sauber sijoittui C15-autollaan valmistajien mestaruussarjassa seitsemänneksi 11 pisteellä.


title: Sauber C15

text: Lihavointi tarkoittaa paalupaikkaa, "kursivointi" kilpailun nopeinta kierrosta.


title: Alan J. Pakula

text: Alan Jay Pakula (7. huhtikuuta 1928 – 19. marraskuuta 1998) oli yhdysvaltalainen elokuvaohjaaja, -tuottaja ja -käsikirjoittaja, joka tunnettiin erityisesti salaliittotrillerin lajityypin parissa tekemästään työstä. Hänen tunnettuja töitään ovat "Klute – rikosetsivä", "Sofien valinta" ja "Presidentin miehet".


title: Alan J. Pakula

text: Pakula syntyi puolanjuutalaisille vanhemmille ja opiskeli Yalen yliopistossa. Hän aloitti filmiuransa Warner Brothersin animaatioyksikössä assistenttina.


title: Alan J. Pakula

text: Pakula sai surmansa auto-onnettomuudessa ollessaan palaamassa New Yorkin Manhattanilta kotiinsa Long Islandille.


title: Paul Osipow

text: Paul Osipow (s. 11. kesäkuuta 1939, Kymi) on suomalainen taidemaalari ja näyttelijä.


title: Paul Osipow

text: Osipowin vanhemmat olivat käyttöpäällikkö Igor Osipow ja Elna Arponen. Hänen puolisonsa vuodesta 1961 oli keramiikkataiteilija, kuvanveistäjä Anna-Maria Osipow, avioliitto päättyi eroon 1980-luvun alussa. Osipow opiskeli maalaamista Suomen Taideakatemian koulussa vuosina 1958–1962, Vapaassa taidekoulussa vuonna 1960 ja Teksasin yliopistossa vuosina 1975–1976. Hän on toiminut useaan otteeseen opettajana taidealan oppilaitoksissa Suomessa, samoin kuin vt. professorina Tukholman taideteollisessa korkeakoulussa. Hän on Teksasin osavaltion kunniakansalainen. Osipow sai valtion 15-vuotisen taiteilija-apurahan 1985, prinssi Eugenin mitali hänelle myönnettiin 1989.


title: Paul Osipow

text: Osipowin läpimurto tapahtui vuonna 1966 järjestetyssä Nuorten näyttelyssä. Siellä oli esillä Osipowin urbaania elämää kuvaavia popmaalauksia, jotka saivat paljon kiitosta. Hänen maalauksensa ovat muuttuneet paljon tuosta ajasta ja nykyään hänen teoksiaan onkin vaikea luokitella minkään tietyn taidesuuntauksen mukaan. Suomen ja Euroopan lisäksi hänen taulujaan on ollut esillä eri näyttelyissä Yhdysvalloissa, Japanissa ja Israelissa.


title: Paul Osipow

text: 1960- ja 1970-luvuilla Osipow näytteli myös muutamissa elokuvissa. Hänellä oli pääosa Risto Jarvan läpimurtoelokuvassa "Työmiehen päiväkirja" (1967) ja Matti Kassilan Aila Meriluoto -filmatisoinnissa "Haluan rakastaa, Peter" (1972). Tosin jälkimmäisen elokuvan kohdalla ohjaaja ei ollut tyytyväinen Osipowin ääneen, joten näyttelijä Matti Oravisto sai dubata hänen repliikkinsä. Osipowilla oli rooli myös niin ikään Risto Jarvan ohjaamissa elokuvissa "Kun taivas putoaa..."(1972) sekä "Mies, joka ei osannut sanoa ei" (1975).


title: Cutting Crew

text: Cutting Crew on vuonna 1985 Englannissa perustettu rock pop -yhtye. Yhtye on toiminut vuosina 1985–1993 ja uudelleen vuodesta 2006 alkaen. Vuosien 1985–1993 kokoonpano oli käytännössä sama, mutta vuoden 2006 paluun jälkeen klassisesta kokoonpanosta on jäljellä vain laulajakitaristi Nick Van Eede joka kiertää Cutting Crew -nimellä sessiomuusikoiden kanssa. 1980-luvun lopulla yhtyeelle annettiin "Yhden hitin ihme" -arvo, sillä yhtyeen kappale "(I Just) Died In Your Arms" oli huippumenestys ja pääsi listojen kärkeen useassa maassa.


title: Cutting Crew

text: Yhtyeen perustivat Nick Van Eede ja Kevin MacMichael vuonna 1985. Kaksikko nauhoitti kaksi demoa samana vuonna.


title: Sami Koivunen

text: Sami Koivunen on suomalainen lentopalloilija, pelipaikaltaan keskitorjuja. Koivunen pelaa kaudella 2012-2013 Raision Loimussa. Koivunen on opiskellut Kuortaneen urheilulukiossa.


title: Justin Somper

text: Justin Somper on englantilainen nuortenkirjailija. Hän syntyi St Albansissa ja kävi Warwickin yliopistoa. Hän työskentelee suhdetoimintakonsulttina ja koettaa työnsä ohella kirjoittaa. "Vampiraatit"-sarjan ensimmäinen osa "Vampiraatit – Kirottujen laiva" julkaistiin vuonna 2005 ja se sai muun muassa koululaisten jakaman KS3 Explores -lastenkirjapalkinnon.


title: Waseca Subdivision

text: Waseca Subdivision on Canadian Pacific Railwayn hallinnoima, ylläpitämä ja liikennöimä rautatieosuus Minnesotan osavaltion eteläosassa Yhdysvalloissa. Itä-länsisuuntainen rataosuus oli aiemmin osa Dakota, Minnesota and Eastern Railroadin päärataa, ja se yhdistää Winonan kaupungin Wasecan kaupunkiin.


title: Waseca Subdivision

text: Rataosalla on vain tavaraliikennettä. Rautatieliikenteen ohjaus tapahtuu radiopuhelimitse annettavien liikkumislupien turvin. Varsinaisia turvalaitteita tai opastimia ei ole. Winonan ratapihaa hallinnoi Union Pacific Railroad.


title: Waseca Subdivision

text: Rataosuuden on alun perin rakentanut Chicago and North Western Railway ja se myytiin Dakota, Minnesota and Eastern Railroadille, kun Chicago and North Western Railway fuusioitui Union Pacific Railroadin kanssa. Rataosuus siirtyi Canadian Pacific Railwaylle vuonna 2008, kun se hankki omistukseensa koko Dakota, Minnesota and Easternin osakekannan.


title: Autobiography

text: Autobiography on yhdysvaltalaisen pop/rock-laulaja Ashlee Simpsonin ensimmäinen studioalbumi. Se julkaistiin yhdysvalloissa 20. heinäkuuta 2004. Sen ensimmäinen single oli "Pieces Of Me", jolla Simpson pääsi oikein kunnolla kuuluisuuteen. Toinen single oli "Shadow", joka kertoo Ashleen elämästä ja millaista hänellä on olla isosiskonsa Jessican varjossa. Kolmas ja viimeinen single oli "La La", joka menestyi yhtä hyvin kuin edelliset julkaisut.


title: I Am Me

text: I Am Me on yhdysvaltalaisen pop/rock-laulaja Ashlee Simpsonin toinen studioalbumi, joka julkaistiin Yhdysvalloissa 18. lokakuuta 2005. Sen ensimmäinen single oli "Boyfriend", joka menestyi hyvin. Toinen single oli "L.O.V.E.", joka menestyi yhtä hyvin kuin edeltäjänsä. Kolmas single oli "Invisible", mutta se ei ollut tällä albumilla.


title: Charmian Hussey

text: Charmian Hussey on englantilainen kirjailija. Hän on tunnettu kirjasta "Salaisuuksien laakso", jonka hän kirjoitti alun perin pojalleen, mutta käsikirjoitus unohtui ullakolle. Sittemmin hän julkaisi sen omakustanteena. Kirjasta tuli keräilyharvinaisuus, ja siitä oltiin valmiina maksamaan huimia summia. Silloin lontoolainen kustannusyhtiö heräsi ja julkaisi uuden painoksen.


title: Charmian Hussey

text: Husseyn ura alkoi Lontoossa, hän oli kuuluisimpien muotihuoneiden mannekiinina. Myöhemmin hän opiskeli arkeologiksi ja osallistui kaivauksiin Englannissa ja Lähi-idässä.


title: Charmian Hussey

text: Nykyisin hän asuu miehensä kanssa Cornwallissa ja viljelee siellä maata. Luonnon ja erityisesti sademetsien suojelu on edelleen lähellä hänen sydäntään.


title: Muriel Duckworth

text: Muriel H. Duckworth CM (31. lokakuuta 1908 Austin, Québec, Kanada – 22. elokuuta 2009 Magog, Québec, Kanada) oli kanadalainen feministi ja rauhanaktivisti. Hänelle myönnettiin vuonna 1991 Pearsonin rauhanmitali.


title: Muriel Duckworth

text: Duckworth ylennettiin vuonna 1983 Kanadan ritarikunnan jäseneksi.


title: Mika Ääritalo

text: Mika Ääritalo (s. 25. heinäkuuta 1985 Turku) on suomalainen jalkapalloilija, joka edustaa Veikkausliigassa pelaavaa Turun Palloseuraa. Hän on pelipaikaltaan laitahyökkääjä.


title: Mika Ääritalo

text: Ääritalo palasi TPS:n riveihin kaudella 2005 Aston Villan organisaatiosta . Hän siirtyi Englantiin tammikuussa 2003. Hänestä olivat kiinnostuneita myös Manchester United, Arsenal FC ja useiden hollantilaisseurojen ohessa Feyenoord.


title: Mika Ääritalo

text: Kaudella 2006 hän teki ensimmäisen liigamaalinsa Turun derbyssä FC Interiä vastaan. Kauden jälkeen hänet valittiin vuoden liigatulokkaaksi pelaajien äänestyksessä ja hän voitti myös katsojien äänestämän Pohjolan vakuuttaja-kisan.


title: Mika Ääritalo

text: Ensimmäisen A-maaottelunsa Ääritalo pelasi Viroa vastaan toukokuussa 2010.


title: Mika Ääritalo

text: Ääritalo on edustanut lähes koko uransa ajan Turun Palloseuraa. TPS:n pudottua Veikkausliigasta kauden 2014 päätteeksi Ääritalo siirtyi FC Lahteen. Lahdessa hän pelasi yhden kauden ja esiintyi yhteensä 23 ottelussa ennen siirtymistään Kuopion Palloseuraaan, jota hän edusti myös yhden kauden ajan. Kaudelle 2017 Ääritalo palaa takaisin Ykkösessä edelleen pelaavaan TPS:aan.


title: Helen Dunmore

text: Helen Dunmore (12. joulukuuta 1952 Yorkshire, Englanti – 5. kesäkuuta 2017) oli brittiläinen runoilija sekä lasten- ja nuortenkirjailija.


title: Helen Dunmore

text: Dunmore opiskeli englannin kieltä Yorkshiren yliopistossa. Ennen ensimmäisen kirjansa julkaisua hän asui kaksi vuotta Suomessa. Dunmore työskenteli englannin opettajana Turussa. Hänen teoksensa "House of Orphans" sijoittuu Suomen sortovuosien aikaan.


title: Helen Dunmore

text: Dunmore sai Orange-palkinnon romaanistaan "A Spell of Winter" vuonna 1996. Hänen teoksensa "The Siege" oli ehdolla Whitbread-palkinnon ja Orange-palkinnon saajaksi. Hän matkusti ja luennoi monissa paikoissa ympäri maailmaa, myös Suomessa.


title: Helen Dunmore

text: Dunmore kertoi maaliskuussa 2017 sairastavansa syöpää, johon hän kuoli 5. kesäkuuta 2017.


title: Helen Dunmore

text: Dunmore aloitti kirjailijanuransa 1980-luvun alussa julkaisemalla ensimmäisen runokirjansa "The Apple Fall" (1983). Ensimmäinen romaani "Zennor in Darkness" ilmestyi kymmenen vuotta myöhemmin. Se kertoo kirjailija D. H. Lawrencen ja hänen saksalaissyntyisen vaimonsa Friedan elämästä toisen maailmansodan aikana Zennor-nimisessä kaupungissa. Dunmore kertoi olevansa kiinnostunut D. H. Lawrencen, Katherine Mansfieldin ja Virginia Woolfin kaunokirjallisesta tuotannosta.


title: Helen Dunmore

text: Dunmoren ensimmäinen suomennettu romaani oli "Keskustelua kuolleiden kanssa" ("Talking to the Dead", 1996), jossa nuori taiteilija, valokuvaaja Nina, matkustaa sisarensa kutsusta tämän luokse maaseudulle. Sisar Isabel on toipumassa keisarinleikkauksesta ja haluaa Ninan auttavan taloustöissä. Kuumin kesä miesmuistiin ei ole ainoa tekijä, joka aiheuttaa ahdistusta ja pahaa oloa. Sisarusten menneisyydestä käy ilmi seikkoja, jotka kumpikin haluaisi unohtaa ja vaientaa kuoliaaksi. Tapahtumat etenevät omalla voimallaan eteenpäin kohti lopullista, yllättävää päätöstään.


title: Helen Dunmore

text: Dunmoren runoutta on ilmestynyt suomennettuna "Kuuna päivänä" -kokoelmassa (2003).


title: Helen Dunmore

text: Lähde


title: Tignes

text: Tignes on ranskalainen kunta, joka sijaitsee Rhône-Alpesin alueella ja Savoien departementissa.


title: Tignes

text: Tignesin kunta on eräs korkeimmalla sijaitsevista vakinaisesti asutuista kuntayhteisöistä Euroopassa. Varsinaisen kylän korkein kohta on 2 127 metriä ja kylässä asuu vakinaisesti lähes 2 200 asukasta. Kylä sijaitsee laaksossa, jonka halki virtaa Isère-joki, joka laskee Rhône-jokeen lähellä Valenvcen kaupunkia.


title: Tignes

text: Kunta on tunnettu talviurheilukeskus. Kaikkein korkeimpien huippujen alueella voidaan harrastaa hiihtämistä myös kesäisin, joten osa hiihtokeskuksista on avoinna ympäri vuoden. Tignes on muodostanut naapurikunnan Val d'Isèren kanssa yhteistyössä Espace Killyn laskettelualueen, jossa on hoidettuja rinteitä 300 kilometriä.


title: Tignes

text: Ennen toista maailmansotaa Tignesin kunta ja kylä olivat lähes tuntemattomia ja niin Ranskan historian puitteissa kylän historia ei yllä edes eiliseen, vaan se on kokonaisuudessaan nykyisyyttä.


title: Kirottu koodi

text: Kirottu koodi on Ilkka Remeksen nuorille kirjoittama jännitysromaani, jossa seikkailee muistakin Remeksen kirjoista tuttu Aaro Korpi. Romaanin päällyksen on tehnyt Sami Saramäki ja se julkaistiin vuonna 2006.


title: Kirottu koodi

text: Aaro Korpi on luokkaretkellä Roomassa, kunnes hän huomaa mielestään epäilyttävän tyypin ja lähtee seuraamaan tätä museoon. Tämä ”epäilyttävä tyyppi” on todellisuudessa rikollinen, joka sotkee museon taideteoksen. Juuri ennen tihutyötä rikollinen katsoo Aaroa silmiin. Poliisit tulkitsevat eleen väärin, ja varkaan paettua Aaro joutuu kuulusteluun. Todellisuudessa tihutyö on vain verho museossa sattuneelle taidevarkaudelle. Aaron selitettyä tilanteen poliisit eivät enää epäile häntä. Kun poliisit ovat tehneet nopean kuulustelun Aaro saa palata retkimajaan. Opettaja ei kuitenkaan ole tyytyväinen Aaron hetkellisestä katoamisesta.


title: Kirottu koodi

text:
Aaro kutsutaan lisäkuulusteluihin, joka on huono asia koska Aaron luokan olisi tarkoitus lentää kotiin seuraavana aamuna.
Aaro katsoo luokkatoverinsa Lauran videokameran nauhaa, ja huomaa Lauran kameralle vahingossa tallentuneen kuvan varkaasta. Laura ei kuitenkaan ole halukas luovuttamaan kameraa. Kuulusteluiden vuoksi Aaro jää Roomaan yhdeksi päiväksi vielä kouluavustaja Essin kanssa.
Aarolla on poliiseille arvokasta tietoa, sillä hän on päässyt rikollisten jäljille. Poliisit eivät kuitenkaan usko häntä, joten Aaro lentää kotiin heti kuulustelun jälkeen pettyneenä.


title: Kirottu koodi

text: Kotiin päästyään Aaro menee internetiin etsimään tietoa. Vihdoin Aaro pääse rikollisten jäljille, joten Aaro ja Essi lentävät Alpeille, Saksaan ”laskettelemaan”. Saksassa on myös Paolo, Essin poikaystävä jonka hän tapasi Italiassa. Myös Aaron ystävä Niko lentää Saksaan auttamaan Aaroa rikollisten jäljittämisessä. Aaro sanoi Essille menevänsä ”vaeltamaan” Nikon kanssa. Todellisuudessa lihaksikkaalla Aikidoa harrastavalla nuorella miehellä ei ole mitään kokemusta vaeltamisesta.


title: Kirottu koodi

text: Paolon avun avulla pojat saavat selville varkaiden olinpaikan. Oikeasti Dietrich ei ole lainkaan kiinnostunut varastamastaan taideteoksesta, vaan Isänsä teoksen taakse jättämästä tärkeästä koodista. Dietrich on menettää hermonsa koodin kanssa, eikä ole huomata Aaroa ja Nikoa, jotka vakoilevat ahkerasti rikollisten tekemisiä. Rikollisten unohtaessa ulko-oven auki, pojat hiipivät taloon sisälle. Achim kuitenkin tulee hakemaan Dietrichin lompakkoa, ja lähtiessään huomaa Aaron ja Nikon talossa. Aaro auttaa Dietrichiä ratkaisemaan koodin, ja yhtäkkiä puolet tuntuvat menevän hieman sekaisin. Dietrich ei ollutkaan niin paha tyyppi kun mitä pojat luulivat. Sen sijaan moni muu asia on aivan erilainen kun mitä Aaro aluksi luuli. Taidevarkauskin tuntuu olevan verho aivan toisenlaiselle rikokselle. Koodin salaisuus paljastuu.


title: Thomas Jane

text: Thomas Jane (oik. Thomas Elliott III; s. 29. tammikuuta 1969, Baltimore, Maryland, Yhdysvallat) on yhdysvaltalainen näyttelijä. Hän on näytellyt muun muassa elokuvissa "Deep Blue Sea" (1999), "Epäilyksen alaisena" (2000), "Tuomari" (2004), "Unensieppaaja" (2003), "Crow 2 – enkelten kaupunki" ja "The Mist – usva" (2007).


title: Thomas Jane

text: Nuorena Jane toimi Hollywoodissa katusoittajana.


title: Thomas Jane

text: Jane oli naimisissa näyttelijä Patricia Arquetten kanssa vuosina 2006–2011. Heillä on tytär Harlow Olivia Calliope (s. 2003).


title: Kristuskyrkan

text: Kristuskyrkan on Helsingissä Etu-Töölön kaupunginosassa sijaitseva kirkko. Se on valmistunut vuonna 1928 ja se kuuluu Helsingin ruotsinkieliselle metodistiseurakunnalle. Arkkitehtuuriltaan rakennus edustaa 1920-luvun uusgotiikkaa. Sen on suunnitellut rakennusmestari Atte V. Willberg.


title: Kristuskyrkan

text: Kristuskyrkanin 59 metriä korkea torni on keskeinen osa Helsingin siluettia. Se näkyy hyvin muun muassa Helsinkiin saapuvista junista ja Hakaniemen Ympyrätalolta.


title: Birgit Õigemeel

text: Birgit Sarrap (os. Õigemeel; s. 24. syyskuuta 1988) on virolainen laulaja, joka voitti vuonna 2007 paikallisen Idols-kilpailun, "Eesti otsib superstaarin", ensimmäisen tuotantokauden. Vuonna 2013 hän osallistui kappaleella ”Et uus saaks alguse” Eurovision laulukilpailuun voitettuaan maaliskuussa Eesti Laul -kilpailun. Keväästä 2015 alkaen hänen taiteilijanimensä on ollut Birgit.


title: Birgit Õigemeel

text: Õigemeel avioitui Thaimaassa 15. maaliskuuta 2015 musiikkiliikemies Indrek Sarrapin kanssa. Avioitumisen myötä hänen sukunimensä vaihtui ja hän otti taiteilijanimekseen pelkän etunimensä Birgitin. Pariskunnalla on 8. lokakuuta 2013 syntynyt poika Simeon.


title: Speedway

text: Speedway voi tarkoittaa seuraavia asioita:


title: Becki Newton

text: Becki Newton (oik. Rebecca Sara Newton; s. 4. heinäkuuta 1978, New Haven, Connecticut, Yhdysvallat) on yhdysvaltalainen näyttelijä. Hänen tunnetuin roolinsa on Amanda Tanen komediasarjassa "Ruma Betty" vuosina 2006–2010. Hän näytteli Weird Loners televisiosarjassa vuonna 2015.


title: Becki Newton

text: Newton kasvoi Guilfordissa Connecticutissa. Hän on suorittanut Pennsylvanian yliopistossa tutkinnon Euroopan historiassa. Hän on käsikirjoittanut ja toiminut juontajana yhdysvaltalaisella TBS-kanavalla julkkiksia haastattelevassa ohjelmassa "Movie Junky". Hänellä oli myös pieni rooli "Siskoni on noita" -sarjan seitsemännen tuotantokauden viimeisessä jaksossa. Newton näytteli myös sarjassa Ensisilmäyksellä Neil Patrick Harrisin näyttelemään Barney Stinsonin tyttöystävää Quinnia.


title: Saint Patrick (Dominica)

text: Saint Patrickin alue on yksi Dominican kymmenestä hallinnollisesta alueesta. Alue rajautuu Saint Georgeen, Saint Lukeen ja Saint Markiin lännessä ja Saint Davidiin pohjoisessa. Alueen pinta-ala on 84,4 km² ja väkiluku vuonna 2011 oli 7 622.


title: Saint Patrick (Dominica)

text: Grand Bay (tunnetaan myös nimellä Berekua) ja La Plaine ovat alueen suurimmat asutuskeskukset. Muita kyliä ovat:


title: Vauhtifriikki

text: Vauhtifriikki on Marvel-kustantamon luoma superroisto, jonka ensiesiintyminen tapahtui "The Incredible Hulk"-lehden numerossa 388 (1967). Vauhtifriikin loi Peter David. Vauhtifriikki on varsinkin Hulkin pääasiallinen vastustaja.


title: Vauhtifriikki

text: Suomessa Vauhtifriikki esiintyi ensimmäisen kerran "MARVEL"-lehden numerossa 10 (1993).


title: Vauhtifriikki

text: Pikkurikollinen Leon Shappe oli alusta alkaen juuri sellainen pikkutekijä, johon eivät luottaneet ammattimaisemmat rikolliset. Shappe oli suurisuinen ja nautti säännöllisesti huumetta nimeltään Snap. Snap teki Shappesta sekopäisen ja epäluotettavan. Hän oli valmis myymään äitinsäkin yhdestä annoksesta. Shappe kuitenkin varasteli käsilaukkuja ja ryösteli vanhuksilta rahaa, mutta kykeni vain hädin tuskin kustantamaan elämisensä. Eräänä päivänä Shappen eräs ystävä kertoi hänelle miehestä, joka oli keksinyt käänteentekevän haarniskan. Haarniskan avulla kuka tahansa voisi olla yhden miehen armeija.


title: Vauhtifriikki

text: Shappe etsi keksijän käsiinsä ja tappoi tämän. Hän varasti haarniskan miettien ensin sen myymistä korkeimmalle huutajalle, kunnes tajusi tekevänsä sillä enemmän rahaa itse. Shappe ryhtyi ammattitappajaksi ja otti itselleen uuden nimen - Vauhtifriikki. Silti edes uuden puvun kanssa asiat eivät sujuneet kaksisesti. Hänen addiktionsa teki Vauhtifriikistä epäluotettavan ja harva palkkasi häntä tekemään mitään merkittävää. Lopulta herra Lang, joka oli Yhdysvaltain johtavia mafiapomoja palkkasi Vauhtifriikin tappamaan hänen AIDS:ia sairastavan poikansa poikaystävän. Vauhtifriikki iski hyväntekeväisyystapahtumassa, jossa Rick Jones soitti bändinsä kanssa. Hulk kuitenkin saapui paikalle ja huolimatta Vauhtifriikin nopeudesta ja tämän adamantium-päällysteisistä nuolista, Hulk sai nujerrettua superroiston.


title: Vauhtifriikki

text: Myöhemmin Vauhtifriikki sai tietää että hänen tyttärensä Kate tapettiin tämän hakiessa aborttia. Naamioituen toiseksi mieheksi Vauhtifriikki etsi Hulkin käsiinsä ja lupasi tälle suuren summan rahaa murhaajan tappamisesta. Hulk ei suostunut, mutta lupasi kuitenkin auttaa syyllisen löytämisessä. Lopulta Hulk pääsi Katen entisen poikaystävän jäljille, joka totesi Katen kuoleman olleen vahingon. Raivostunut Vauhtifriikki paljasti itsensä ja Hulkin onnistui pitkällisen taistelun jälkeen voittaa Vauhtifriikki huijaamalla tämän halkaisemaan kynsillään autoakun. Pojan Hulk luovutti viranomaisille.


title: Vauhtifriikki

text: Myöhemmin jouduttuaan vankilaan Vauhtifriikki pakeni yhdessä Kobolttimiehen, Kylmäsydämen ja Nitron kanssa. Uudet Soturit jäljittivät vankikarkurit osana tositelevisio-ohjelmaa ja aikoivat napata nämä katsojalukujensa nostamiseksi. Nitro kuitenkin käytti suuria voimiaan pidätystilanteen aikana ja tappoi miltei kaikki Uudet Soturit ja karkuritoverinsa. Nämä tapahtumat johtivat sisällissodan syttymiseen.


title: Vauhtifriikki

text: Vauhtifriikki ei normaalisti omaa minkäänlaisia yliluonnollisia voimia (on tosin spekuloitu josko hänen voimansa johtuisivat Snap-huumeesta) vaan pelkät ikäisensä normaalin miehen voimat. Hän oli kuitenkin jokseenkin harjaantunut taskuvaras ja ryöstelijä ennen taisteluhaarniskansa löytämistä.


title: Vauhtifriikki

text: Vauhtifriikki omaa kehittyneen taisteluhaarniskan, joka suo hänelle suuren nopeuden, liikkumäkyvyn, kestävyyden ja voimakkuuden. Vauhtifriikki kykenee myös lentämään pukunsa avulla. Itse puku on luotu kokeellisesta titaaniseoksesta, joka on käytännössä tuhoutumatonta. Haarniskan metalliseos kestää hyvin luoteja, eikä edes Hulkin iskut ole tehneet siihen sanottavampaa vahinkoa. Vauhtifriikin haarniskan saappaat sisältävät voimakkaat rakettimoottorit, joiden avulla Vauhtifriikki kykenee lentämään yli 240 km/h. Lentäessään Vauhtifriikin naamari suojaa häntä viimalta ja tarjoaa happea hengitettäväksi.


title: Vauhtifriikki

text: Vauhtifriikin molemmissa käsissä on pitkä adamantium-terä, jolla hän kykenisi dekapitoimaan jopa Hulkin. Vauhtifriikki omaa myös laukaistavan adamantium-kärkisen piikin, jonka hän voi ampua uhriinsa pitkän metallisen siiman saattamana.


title: Wes Borland

text: Wesley Louden ”Wes” Borland (s. 7. helmikuuta 1975 Richmond, Virginia) on yhdysvaltalainen kitaristi. Hän on tullut tunnetuksi työstään yhtyeessä Limp Bizkit.


title: Wes Borland

text: Borland muutti lapsena perheineen Floridaan isän saatua pastorinviran presbyteerikirkosta. Hän hyväksyi 1990-luvun puolessavälissä Limp Bizkitin perustajajäsenien tarjouksen liittyä yhtyeeseen kitaristiksi.


title: Wes Borland

text: Borland oli mukana Limp Bizkitin kolmella ensimmäisellä studiojulkaisulla. Hän kuitenkin erosi yhtyeestä 12. lokakuuta 2001, koska koki yhtyeen rajoittaneen hänen taiteellista vapauttaan. Borland liittyi yhtyeeseen uudelleen vuosiksi 2004–2006.


title: Wes Borland

text: Borlandilla on ollut useita omia musiikkiprojektejaan, mutta yksikään niistä ei ole menestynyt kansainvälisesti yhtä hyvin kuin Limp Bizkit. Hän harrastaa myös kuvataidetta ja vaikuttaa tällä hetkellä yhtyeessä Black Light Burns.


title: Wes Borland

text: Elokuussa 2008 Marilyn Manson ilmoitti Borlandin liittyneen kitaristiksi Mansonin yhtyeeseen. Borland soitti Mansonin kanssa ainoastaan kahdella keikalla, Koreassa ja Los Angelesissa. Hän jätti Mansonin yhtyeen alkuvuodesta 2009 liittyäkseen jälleen takaisin Limp Bizkitiin.


title: Sam Rivers (basisti)

text: Samuel Robert "Sam" Rivers (s. 2. syyskuuta 1977 Jacksonville, Florida) on yhdysvaltalainen nu metal -muusikko. Hän on tullut tunnetuksi Limp Bizkit -yhtyeen basistina ja yhtenä sen perustajajäsenistä.


title: Sam Rivers (basisti)

text: Limp Bizkitin rumpali John Otto on Sam Riversin serkku. Rivers on yhtyeen nuorin jäsen ja meni vuonna 2001 naimisiin tyttöystävänsä Kinter Atkinsin kanssa.


title: Sam Rivers (basisti)

text: Rivers on Limp Bizkit -uransa ohella myös tuottanut muiden esittäjien levytyksiä.


title: Sam Rivers

text: Sam Rivers -nimisiä henkilöitä ovat:


title: HIFK Kaukalopallo

text: HIFK Kaukalopallo on suomalainen kaukalopallojoukkue. Kaudella 2006–2007 joukkue pelasi III-divisioonassa, jossa se voitti mestaruuden voittamalla finaaliottelussa MyPS:n lukemin 14–8. Mestaruuden myötä seura nousi kaudeksi 2007–2008 II-divisioonaan. HIFK:lla on kaukalopallosta viisi Suomen mestaruutta, joista yhden voitti sen kakkosjoukkue.


title: John Otto

text: John Everett Otto (s. 22. maaliskuuta 1977 Jacksonville, Florida, Yhdysvallat) on Limp Bizkitin rumpali. Hän oli mukana perustamassa yhtyettä vuonna 1994. Basisti Sam Rivers on hänen serkkunsa.


title: John Otto

text: John Otto kuuluu yhä Limp Bizkitin kokoonpanoon. Hänellä on kaksi lasta.


title: Roppō

text: Roppō (; ) viittasi alun perin Japanin lain kuuteen pääosaan. Termiä käytetään myös yleisesti viittaamaan lain kuuteen pääalueeseen.


title: Roppō

text: Kuusi lakia ovat:Sana roppō on muunnos Japaniin Meiji-kauden alussa tuodun Ranskan lakikokoelman "Code Napoléonin" nimestä, japaniksi "Napoleon go-hōten" (). Vaikka "Code Napoléon" koostui viidestä pääosasta, japanilaiset lisäsivät omaan kokoelmaansa perustuslakinsa, ja kokoelman nimitykseksi tuli "roppō".


title: Roppō

text: Lainsäädäntö on Japanissa usein niukkaa. Lakikirja "Roppō zensho", joka muistuttaa kooltaan suurta sanakirjaa, sisältää kaikki kuusi lakia sekä muita Japanin parlamentin säätämiä lakeja.


title: Varde

text: Varde on Tanskassa Etelä-Tanskan alueella sijaitsevan Varden kunnan keskustaajama. Vuoden 2012 alussa taajamassa oli 13 416 asukasta.


title: Varde

text: Varde on keskiajalla perustettu kaupunki, ja se sijaitsee Jyllannin niemimaan länsirannikolla.


title: Varde

text: Varden kaupungin tarkkaa ikää ei tiedetä, mutta ensimmäiset kirjalliset lähteet mainitsevat sen vuoden 1100 tienoilla, ja sen arvellaan olleen olemassa jo varhaiskeskiajalla. Kaupunki on kasvanut merenkulkijoille suojaisaan jokisuuhun, joka on ollut myös maanteiden risteyskohta sopivalla etäisyydellä merestä ollakseen turvallinen. Tuolloin kaupunkia suojasi myös linnoitus. Noin vuonna 1300 linnoitus muutti kaupungin eteläpuolelle pienelle saarelle. Molempien linnoituksien sijaintipaikoilta on löytynyt muinaisesineistöä, jota on näytteillä Varden museossa. Vaikka kaupunki ei ole koskaan ollut suuri, on siellä jo keskiajalla ollut kaksi kirkkoa..


title: Varde

text: Varden Pyhän Jaakobin kirkon vanhimmat osat edustavat jo romaanista arkkitehtuuria 1000-luvun alkupuolelta, kun taas kirkon torni on peräisin myöhäiskeskiajalta. Kirkkoa on myös myöhempinä aikoina laajennettu..


title: Varde

text: Varde sai kaupunkioikeudet () vuonna 1442. Kaupunki paloi melkein kokonaan 1821, joten Pyhän Jaakobin kirkko jäi lähes ainoana keskiajalta peräisin olevana rakennuksena jäljelle..


title: Dallas-Kalevala

text: Dallas-Kalevala on suomalaisen arkkitehti- ja taiteilijapari Casagrande & Rintalan automatkaan Suomesta Japaniin perustuva näyttely ja taideteos Demeter kansainvälisessä ympäristötaidenäyttelyssä Obihirossa Hokkaidon saarella Japanissa vuonna 2002.


title: Dallas-Kalevala

text: Casagrande & Rintala ajoivat Land Rover -maastoautolla Suomesta Japaniin Venäjän ja Siperian halki. Matkan aikana he valokuvasivat venäläisiä mummoja, keräsivät vanhoja kirveitä ja äänittivät paikallisia radiokanavia. Matkan aikana kerätystä materiaalista tehtiin ympäristötaideteos Obihiron kaupungissa sijaitsevaan 24 hevosen talliin. Matka kesti 24 päivää.


title: David R. Ellis

text: David Richard Ellis (8. syyskuuta 1952 Santa Monica, Kalifornia – 7. tammikuuta 2013 Johannesburg, Etelä-Afrikka) oli yhdysvaltalainen elokuvaohjaaja ja entinen sijaisnäyttelijä.


title: David R. Ellis

text: Hän harrasti nuorena lainelautailua ja alkoi esiintyä pikkurooleissa elokuvisa teini-ikäisenä. Surffausharrastuksensa ansiosta hän pääsi stunt-tehtäviin 1970-luvun puolivälistä asti. Ohjaajana hän aloitti elokuvalla "Kotia kohti II – Seikkailu San Franciscossa" vuonna 1996, mutta tuli laajemmin tunnetuksi vuonna 2006 ohjatessaan elokuvaa "Snakes on a Plane". Tämän elokuvan suunnitteluun osallistui lukuisia sen tulevia faneja, jotka estivät elokuvan nimen vaihtamisen ja tekivät sille omia mainosjulisteitaan.